Nang le Nangmah I Uangthlar Hlah! - iT Cung\nLailei khuate pakhat ah ralkap bo (3) a hmumi a um i, an khua ah a va tlung. Khuami vialte nih topinak an tuah piak. Zaanlei thlacamnak an tuahnak ah an Pator pa nih a van chimhmi cu a tubantuk in kan nih khuate hi zeihmah santlailo kan si ko nain Pathian nih a kan dawt tuk ti a fiannak cu ralkap chungin Bo(3) hna kan ngeih hi a si. Pathian nih kan khua hi a kan dawtnak a si ko. Hi kan pa thiamnak, thilti khawhnak le fimnak zeite hmanh a si hrimhrim lo. Pathian dawtnak thawng lawnglawng a si ko a van ti. Cu khawh cun a tu cu hi kan pa nih amah nih Pathian nih a dawtnak tette siseh, khuami biacah a duhmi a um ahcun a chimnak caan a si ve lai, a van ti. Ralkap Bo (3) pa cu a hung dir i, zeidang chimh hlanah a van chimh colh mi cu a tu nai i kan Pastor pa nih a van chimhmi ah khan ralkap Bo(3) ka hmuhmi hi amah thiamnak a si lo Pathian thawng a si a ti mi kha a si lem lo. Keimah bak hi kan batalian chungah rak tuk a thiam bik ka si. Laksawng tampi ka hmu timi lawngte kha a van chimh ciam mang i, amah thil ti khawhnak lawng te kha khuami cu a chimh hna. Ralkap pension pawl cheikhat biahal khi nan theih cio ko lai. A dongnak ah a van timi cu, cucaah keimah nih Bo(3) ka hmuhmi hi Pakhatnak ah keimah hi ral tuk\nka thiam rengreng. Cun pahnihnak ah Pathian zong nih cun a ka dawt ve tak tak ko. tiah a rak ti an ti.\nHei langhter ka duhmi cu Mitampi cu Pathian sinin thilti khawhnak, hlawhtlingnak, fimnak, le thiamnak phunphun kan hmuh tikah Pathian dawtnak a si ti hngallo in kanmah fimnak le thiamnak a si tiah kan i ruat tawn cio ko.\nMicheu cu daite in kan i umter nain kan thin a van hung caan ahcun mirun le mi lianngan kan si ve si, ka ngeihzat a ngei lai lo, cu tin cun maw ai umter, cu phun kan si hi ..tiah kan min kan i chal i, kan i tlerkhawn tawn. Minung Lungthin cu phorlawtnak in a khat. Cucaah Tipil petu Johan zong nih Judah mi hna a ti mi hna:\nMatt 3: 9. “Abraham cu a kan hringsortu a si,’ tiin kan luat lai, tiah i ruat hlah u. Pathian nih hi lung hna hi Abraham tefa ah cun a ser khawh ko hna, ti hi kan chimh hna.”\nFianternak: A ruang Johan nih hin Judahmi an i phorhlawtning le an khua ruahning tha lo mi kha a fiangter mi a si. Cucaah Johan nih an lungthin khuaruahnak kha remh a duhmi hna a si. Mi tampi cu kan rumnak, kan ngeihmi thil, kan fimnak le thil ti khawhnak kan i uangthlar tawn i cu nih cun kan i hngalhlo kar ah kan sining a rak niamter tawn. Nu le pa u le nau hna Pathian nih a kan pekmi kan chawva, kan thilri, kan fimnak le kan thil ti khawh nak hna hi kan i uanthar ding hrimhrim a si lo.\nI Korin 4:7, “Midang nakin cungnung deuh ah aho nih dah an ser? Pathian pek a si lomi na ngeihmi zeital a um maw? Cucaah cun nan hmuhmi cu a lakin hei hmu hlah u law cu bang, zeitindah nan i porhlawt khawh?.. a si ko lo maw? Pathian bia na tih lo ahcun i phorhlaw rih. i uangthlar rih ko mu… ciahdeah bang rawl hmulo in na hram turmar te ko lai. (Salm 34:10).\nMatt 3:10, “Hreitlung nih thingkung cu an hram in a hau dengmang cang hna; thei ṭha a tlai lomi paoh cu hau an si lai i mei chungah paih an si lai.” Tiah kan hmuh. Nan nung ning kha tha tein rak I chek na tih lo maw?\nU lenau hna nifate khuasak tintuknak ah a tlam a tling ngaimi zong na si ko lai. A sinain van chimh kan duhmi cu a tanglei tuanbia hi a si:\nLuke 7:1-7, “Hi bia vialte hi mizapi kha a chimh dih hna in Jesuh cu Kapernaum khua ah khan a kal. Cuka i a ummi Rom ralbawi pakhat nih sinum pakhat a ngei i a sinumpa cu a dawt ngaingai; cu pa cu a zaw i a thi dengmang. Cu ral bawipa nih Jesuh thawng kha a theih tikah, a sinumpa kha a ra damter nakhnga amah cu va nawl awkah Judah mi upa kha a hei thlah hna. Jesuh sin kha an va phan i biatak tein an va nawl. “Hi pa hi bawmh awk aa tlak taktakmi a si. Kan miphun hi a kan dawt i amah hrimhrim nih pumhnak inn a kan sakpiak,” an ti. Cucaah Jesuh cu anmah he cun a va kal. Inn khin lamhla a si ti lonak hmun a phak tikah, ralbawipa nih cun a hawikom kha a hun thlah hna i, “Bawipa, na re i theih hlah, nangmah luhnak dingah ka inn hi aa tlak lo; Keimah nih ka pum in ka hung in dong lai ka ti ah, cu an dong ding zongah cun aa tlak in kaa hmu fawn lo. Nangmah nih, ‘Dam seh,’ hei ti law ka salpa cu a dam ko lai.” Tiah a ti.\nFianternak: Rom ralbawi nih a ngeihmi toidornak lungput hi khrihfa a simi nih kan i ngeih cio awk dingmi kha a kan cawnpiak. Tuchan thawngtha chim tampi, mirum le mi lianngan tampi, catang sang le thilti khawhnak a ngeimi tampi cu kanmah le kanmah kan i san ter tuk tawn. Fih a nuntukmi tholung nunzia a si.\nDeut 9:4b -5, ahcun, “Bawipa nih hi ram co awkah a ka luhpi hi, keimah dinnak thawngin pei a si,’ tiah na lung chungin va ti hlah; Bawipa nih na hmai in annih kha a dawi hna cu hi miphun hna ṭhat lonak ruangah a si deuh. Na dinnak le na lung dinnak thawngin annih ram kha co awkah na luh cu a si lai lo; sihmanhsehlaw Bawipa na Pathian nih annih kha na hmai in a dawi hna lai cu hi miphun hna an ṭhatlonak ruangah le, Bawipa nih na pupa hna Abraham, Isak, le Jakob sinah chiat a sermi bia cu fehnak caah a si lai.\nFianternak: Israel miphun hna nih anmah dinnak an i ruah tuk caah bawipa nih a chimmi hna a si. U le nau hna… Pathian nih thluachuhnak an pekmi na sining ah khan nangmah le nangmah i uangthlar hlah!


Salai Lungthli Tum Cu Ramdang ah A Zam Ve Cang Rua! – The Cherry Par\nSalai Lungthli Tum Cu Ramdang ah A Zam Ve Cang Rua!\nRedbull le Starbucks ka ngai tuk cang caah thla khat ramdang tlawn kai thawh. Yangon airport cu dot tam ngai in ralkap le palek nih an congh, ka driver nih meithal he ralkap pawl a hmuh hna tikah a thinpang pah i a dir i a kir hnik. ‘Kir hlah, an kan kah sual lai, punghman tein kal law bia an in halmi tha tein let ko hna’ ka ti i tha tein a kal than.\nAir ticket le hmatpungtin an ka hal, ka piah hna. Ka thil an zoh. ‘Ok’ an ti hnu ah airport cun ka lut. A chung lei cu thlahtu luh a ngah ti lo, nain uniform ai hrukmi puaisa pawl(palek pawl an hawile si dawh) cu an lut chuak lengmang ko. An ngamh deuhmi an fuh hna i a chung tiang an thlah hna, phaisa tam nawn an hal. An sipuazi tha ngai dawh a si. Palek he i bawm in mihlen a bawhmi si dawh an si.\nAirport chung cu voidang he ai lo ti lo, a king taktak. Aircon hmanh an thlah duh ti lo. Ei loin ka kal caah airport ah ka pawtam ngai. Dawr ka kawl len nain ka hmu kho lo. Inn thianhtu kha ‘ka paw tam ngai, rawl cawk khawhnak a um maw?’ tiah ka hal. ‘Rak luhnak lei a hriang bik ah khan rawl dawr pakhat a um’ aka ti.\nDawr ah cun ka va kal. Din awk coffee le chicken fried rice cu ka cah. Suimilam 2 chung vanlawng hngah a hau caah tiin Facebook deh pah in duhsah ka ei. An dawr a thianghlim, staff an fim tuk. A man fak taktak ding dawr khi a lo.\nVanlawng cung kai a ngah cang tiah an vun au i ‘eiman ka shin lai’ tiah staff nu cu ka auh. ‘Saya, mah hi cu free lounge asi.\nMan pek hau loin kan dawr ummi poah din ei khawh a si’ aka ti ko. Ka khuaruah a har ngai. A hakkau deuhmi lut lengmang hna sehlaw lohtlau si ko lai hi teh ka ti i vanlawng cun ka lut. Careltu nan dihlak Merry Christmas. Credit: Salai Lungthli Tum\nKDA Hruaitu Mahtu Naw Cu A Nunnak A Liam Ruangmang Cang! Kachin Defense Army (KDA) hruaitu Mahtu Naw cu tuni zinglei suimilam 11:30 ah a nunnak a liam. Lephiat zawtnak hrai in kum sau ngai a zaw cangmi si. Shan ramkulh chaklei um Lasho khuapi ah a ummi an inn ah a um hnu ah Kawnghka khuapi thar a inn ah an thial i, a cawng khoh in nihin ni ah a biami a pa inn ah a din cang, tiah an tarlangh.\n← Thantlang Caah A Thlum Kho Hnga Maw?\nEven Mang Cung Nung: Lungfim lo semmawng rual le sunghno nu hna bia phunphun an i hal hna! →


Thailand Ah Tlanglawng Nih Bus A Pah, Mi 18 An Thi, Minung 40 Hliam Hma An Pu - Khuaruah Har News\nThailand Ah Tlanglawng Nih Bus A Pah, Mi 18 An Thi, Minung 40 Hliam Hma An Pu\nNizan zarhpini ah khan Thailand ram ah thilri phurtu Tlanglawng nih Bus a pah i minung 18 an nunnak a liam leng ah mi 40 fak taktak in hliamhma an pu tiah Thailand cozah nawlngeitu nih cun an chim.\nCapital Bangkok khuapi in meng 30 ai hlatnak hmun ah a cang mi a si tiah theih a si. Bus cu remh awk tlak lo tiang in ai rawk dih leng ah Passenger minung 40 nih hliam hma an pu i a pawnglam sizungah an dihlak tein tlikpi cawlh an si.\nHliamhma pu minung 40 lak ah mi 23 hna cu dirhmun derthawng taktak ah an um tiah Thailand ngandam nak lei nawl ngeitu nihcun an chim. Minung 30 fak tuk i ai hliam lo mi hna cu an mah le inn cio ah tlunpi an si.\nZei ruang ah dah accident hi a chuah timi bia fiang theih khawh a si rih lo, nawl ngeitu nih hlathlai nak an tuah cuahmah lio pi a si. Tlanglawng lam kam i rak um mi kum 34 mi Pachitra nihcun accident cang lio ka hmuh cu ka ttihtuk nak ah lungfim lo in ka rak um tiah a chim.\nPassenger vialte hna cu thihphannak in an um dih caah ttah thawng lawng tein Tlanglawng lampi cu a khat dih tiah a chim fawn. Mah thawngpang cu Thailand nawl ngeitu hna nih an theih le cangka bawmchantu an tlah cawlh hna tiah theih a si. Bus chung cuang passenger hna cu Bhudist an pathian hna angki va pe ding in a kal mi an si tiah theih an si fawn.\nA tangah hin Tlanglawng nih a pah mi Bus lak chuah an timh cuahmah lionak video zong ka thil chih na duh ahcun rak zoh chih te. Ttihnung taktak khi a si. Bus ai rawk ning zoh ah khin an dihlak te i an thih lo hmanh khi khuaruahhar lei a si.\n2010 le 2015 thimnak ah Thantlang peng nih kan rak i palh mi: Sang Hre\nMi Nu Pakhat Sui-thi Motor Cycle Cungin Mipa Pakhat Nih A Dawh Piak Lionak\nBiacaih Zung Signbord Kedenh He A Cheptu Pa Sihni U Zaw Win Aamahkhan In Achuak\nAmerican Ram Ah Ruah Lo Pi In Ttihnung Tak Tak Mi Thil A Tlung\nA lum tukmi khuacaan lio ah PPE angki aahrukaihmi sibawi te sinah datsa le a chuzi bomhnak a petu Wai Lu Kyaw\nRev. Saya David Lah Cu Thaizing Kip Ah A Donghnak Bik Biacaih Piak A Si Cang, Thlacam Nak In Bawm Cio Hna U Sih


VP Van Thio Cu Ralkap Nih Rian Tuan An Sawm Taktak Cang Hih! – Chin 11 News\nVP Van Thio Cu Ralkap Nih Rian Tuan An Sawm Taktak Cang Hih!\nRalkap nih riansang tuan ding ah VP Van Thio an sawm i a duh lo.A lungput uar um bak.Vakok cu phaisa ruang ah a miphun a rawi lo, mifir he zong aa fonh lo.\nPu Sanmawi Nikhuai le Vomthu Maung fapa Pu Maung Ha belte cu fawi ngai in an lem khawh hna, upatmi an pale nih vancung in rak thei hna sehlaw an ningzak tuk lai dah, an zahpi tuk hna lai, pale belnang nehtu tiin. Credit: Salai Lungthli Tum\nRelchih Dingmi: Yangon i umkheng tum in Min Aung Hlaing cozah an huatnak an langhtermi cu khuapi aa hnin dih ti awk in a um, lung a hmui taktak. Mah hi psychological warfare a si i lam zawh nak hmanh in hmual a ngei deuh tiah ka ruah. Ralkap phu cu a hninh ngai ko hna lai, an i theihter lai lo nain.\nRelchih Dingmi: Suu Kyi cu a inn ah radio an hmuh caah uknak firtu Min Aung Hlaing phu nih taza an cuai. President Win Myint zong a inn hmai a rami NLD tanpitu pawl a kut a zaoh(wave) hna an ti caah taza an cuai ve.\nRalkap uknak cu sehtan pennak bantuk a si caah tlaih an duhmi poah cu a herh lomi aruang an kawl i an tlaih ko hna, an hrem ko hna. Mah hi kanmah cio cung ah a tlung ve te lai. Ralkap uknak a nun thai ko ahcun voih voih sual ruang zong ah thongthlak kan i huah te kho.


CDM Atuah Tu Pawl Cu Riantuan Than Dingah SAC Rakhrang Nih Meithal He Hramhram In Min Anthut Ter Hna\nMain Editor June 20, 2021 Leave a Comment on CDM Atuah Tu Pawl Cu Riantuan Than Dingah SAC Rakhrang Nih Meithal He Hramhram In Min Anthut Ter Hna\nKachim ramkulh Hupin Myo ah June 20 thaw k in Ralhrang hna nih tlanglawng riantuan tu CDM ah aatel mi hna cu hram hram in rian tuan an fial than hna tiah theih asi.\nCDM i aatel mi riantuan tu pawl cu meithal he ahro hna I kan tuanlai tiah Min nan thut lo ah cun kan in kah hna lai tiah hramhram in an ti hna. Tlanglawng lam I thir pawl thianh le bomb nih apuah nak hmun pawl cu remh dih ding in anfial chih hna tiah minlangh ter lo mi pakhat nih cun the 74 media sinah achim.\nThla nga (5) chung tlanglawng pawl an kal ti lo caah tlanglawng lam pawl cu hling nih a khuhdih, thir pawl zong bomb nih apuah mi hna cu tuzing thawk in ralhrang hna cu an rak luh i tlanglawng riantuan pawl cu hram hram I remh ding ah an fial hna. Hupin khua pawng I ah hin April thla 27 ah khan hlei pakhat cu bomb nih arak puah I ni hin tiang remh asi rih lo, cu ka cu rem ding in an ti hna tiah khuami pakhat nih cun achim.\nHi lam remh nak hmun ah hin ralhrang phu minung 100 hrawng nih an cawngh hna. Ralhrang nih hrocer nak ruang i rian ah alut than mi hna cu an chungkhar caah thinphang ngai asi ko tiah riantuan tu chungkhar he neihniam mi pakhat nih cun the 74 media sinah achim. At u bantuk dir hmun ah cun Cozah riantuan tu hna an chung khar caah tih anung ngai ko mipi nih ralhrang he nan I pehtlai tiah pakhatkhat in an tuah khaw hna I, rian an tuan than loah cun ralhrang hna nih pakhat khat in an tuah ve hna lai phan aum ve.\nCozah rian ding ah alut than mi hna cu thah an ton, rian ah alut than lo mi hna cu tlaih an tong ve, cu caah cun cozah riantuan tu le an chungkhar caah tih anung ngai mi dirhmun asi.\nAtu tan ah ralhrang nih hro cer nak ruang ah CDM an tuah nak in non CDM, zungzal cozah riantuan than dingah minung 7 hrawng cu minthut tiah theih asi. Mongin myone Myanmar Rialway engineer department I riantuan tu 300 leng ahhin 90% cu CDM ah an lut I hi chugah hin 49 hi may thla chung ah khan an rian in an rak dih ter cang hna. Source: The 74 Media\nBreaking NewsMin Aung Hlaing Cu June 20 Ah Russia Ah Akal →\n← SAC Ralhrang Nih Anhrem Nak Ah Nau Aahrawh


Ralrin Peknak: Facebook Hmang Mi Nih Theih Ding, Atu Rak Langhtermi App Na Hman Ve Ahcun Na Hman Lo Ah Ttha – Chin World News Evening\nRussia- Company pakhat nih an siammi FaceApp Age Filter ( atu na mui kha tar bantuk in langhternak) hi tu lio ah a lar taktak. Google Play Store le Apple App Store in phaisa cawi hau loin hman khawh a si i, kum 40 hnu-i na mui um tu ning a rak lang (filter/create) khawh dih i, mah hi a hmang mi kan caah ttih nung taktak,”tiah FBI lei nih an thanh cang.\nMah FaceApp hmangtu hna lakah minthang (Celebrities) le Facebook hmangtu an tambik. Mah FaceApp hi thlakhat hmanh a si hlan, July 10-18 chung lawngah minung 150 million bak nih an hman manh ti si. Sinain mah FaceApp hi a hmangtu caah a him timi theih a si cang ka in, US Senator Chuck Schumer nih FBI ah complaint nak a tuah colh i, FBI lei zong nih hlathlainak an tuah colh ve. Mah FaceApp hi hman lo dingin mipi sinah thanhnak zong tuah colh a si. Hi kongah FaceApp nih hrilhfiahnak tuah in, “FaceApp Hmangtu hna sin in a herhmi (User data) tlawmte lawng kan lak tiah an chim ve. FaceApp hman ttih nunnak an langhter mi chungin tlawmpal a herh deuhmi kan rak langhter.\n1. FaceApp ah na hmanthlak (photo), nangmah lungtling te in na upload mi kha a hman i, FaceApp servers ah an chiah colh ve. Na hmanthlak (photo) na upload dih hnuah ahcun FaceApp nih a duhnak paoh ah hman khawhnak nawl a ngei colh cang. (FaceApp Terms and conditions relnak caan na thei lo kho men).\n2. Privacy International (Investigator of Apps and Websites for Privacy risks and violations) nih cun, “FaceApp hmangtu hna nih an hmanthlak an chiahmi le an hman mi vialte hi, FaceApp nih ttha te in an muisam um ning vialte an rak cawn dih. Mah hi Fingerprint maw DNA he aa khat cang” (in applying filters to peoples photos, FaceApp will create a detailed biometric map of their faces – which can be as unique to them as their fingerprint or DNA) tiin a chim fawn.\n3. Cun, mah FaceApp hmang in hmanthlak le Profile na upload ah khan mah FaceApp ngeitu hna sinah,“Facebook- i a herh taktak mi (user data) chiah mi vialte kha hmannak nawl na pek cang hna. Mah hi FaceApp-nih an kawl bikmi a si kho men. Nawlngaihnak na pek cang ruangah na Photo pinah na data vialte cu an duhnak, thilttha lo hmannak (misuse) hna a si sual ahcun na caah ttihnung tukmi si cang.\nFaceApp lei nih an chim mi tiang lawng a si ko ahcun a poinak umtuk lem lo, sinain FBI lei nih an chim ning bantukin a si taktak ko ahcun na, ka ca tiangin ttih nung mi thil si kho. Hi bantuk hi nikumah khan, FaceApp tthiamtthiam an rak siam bal cang i, a him lo timi an theih hnu in FaceApp lei nih ngaihthiamnak an rak tuah hnu ah an rak khar. Atu ahcun Laimi/Chinmi zong nih kan umnak hmun cio in internet hman dih a si i, Facebook le a dangdang App hman cio a si hna. Cucaah zeipaoh hi hmanthiam in kan i ralrin ngaingai a hau. Cucaah online kan hman tikah kanmah ca tthatnak pe tu le hmailei a ttha hnem ding tu hman i zuam cio hna usih.


Uniform/Party Khat In Dawpdolhnak – Chin 11 News\nUniform/Party Khat In Dawpdolhnak\nRalkap thuam AHRING “One Uniform” in “Union Army” ti in a chungah tlukruannak um loin miphun pakhat (asiloah minung pakhat) nih uktlaihnak hmunhma laak dihnak tinh ciammammi system he hramhram in miphun sinak cawl kho loin hreengkhih kan rak tong.\nKawl Miphun sinak hmelchunh caah rak sermi vate (awtaw) muicuang kha an Party hmelchunh ah hmang in ASEN “One Uniform” in “Union Party” ti in a chungah tlukruannak um loin miphun pakhat (asiloah minung pakhat) nih uktlaihmi system tang ah mah duhthimnak he lut in miphun sinak cawl kho loin hreengkhih kan hung tong ṭhan (rih lai).\nMeithal cu meithal he dir-onh lawng ah tlukruannak sining limhang, huham le rumra, le hosinak cohlannak he biakchawnh le nawlngeihnak nawr nakding lam a chuak ding a si. Cu ruangah miphun in duhthimnak tampi lakah hriam tlaih a herh phahnak a hung si.\nMiphun zacawh in dirhmi ramkawmh Political Party zong ah Party ve in i dir-onh lawng ah miphun pakhat le pakhat kar sining limhang, huham le rumra, le hosinak vialte tlukruang tein a tak ah i cohlan khawh le miphun sinak i venhim khawh ding nawlngeihnak nawr nakding dirhmun phanh khawh ding khi a si. Cu ruangah miphun in duhthimnak tampi lakah Miphun Party dirh a herh phahnak a hung a si ve.\nAhring muici “One Uniform” in dawpdolhnak cu an caah a ṭha nain kan caah a ṭha vemi le a him vemi a si kho lo i nihin tiang daihnak a um lo.\nAsen muici “One Uniform” in dawpdolhnak zong an caah a ṭha nain kan caah a ṭha dih vemi le a him vemi a si kho hlei ding a si lo nain; a donghnak caah (miphun pakhat, biaknak pakhat, nunphung pakhat, le Party pakhat) in “One Uniform” i hrawm dih lawlaw a pom (rih lo) nain sonhtarhmi thil tete ngeih in atu te ah miphun in cu (miphun dawpdolh le khuhchilh) dirhmun phanh khawh zaunak hramsih a bawmtu dirhmun i thim a herh chung ko tiah a ruatmi zong cu hung um a si ve.\nA dik le a palh ti ngaingai a um thiam lai lo nain sunhsakmi le manngeih termi thil ah hmasa le hmanung chiahmi nih a ngeih ruangah a si ko lai.\nMiphun in i dawpdolh ningcang in i hlipphuahnak lam khel zokzok maw a ṭha deuh hnga asiloah zeizong ah “One Uniform” tang ah um zungzal ko cu dah a ṭhat deuh ko hnga timi pom ning cio kha a donghnak laireltu an si tawn ko (lai). Deilei hngilh khawh lo khuaruah…! Credit:\nThong Za Tawng


Aho Ti Theih Lomi Pa Ruak Pakhat An Char | Faiceu News\nInnpiMyanmarAho Ti Theih Lomi Pa Ruak Pakhat An Char\nApril 4, 2018 mark Myanmar 0\nHarsat ruang i pawcawmnak ah tiin khua dang ah kan kal tik ah, a tu bantuk thil ton hi cu hringtu nu le pa caah zeitluk in dah lung a hei fah hnga mu. Bann -Mouk pengkulh ah 31,3,2018 ni ah suikhor a co mipa cu amah lawng rian a ttuan liopi ah vawlei vuar nih a chimh hnawh i a hmun ah a nunnak a liam tiah theih a si.\nA thimi pa hi Moe Yan ti lawng in a min theihmi a si, Khoi zei in dah a rat timi zong theih a si rih lo a chungkhar zong pehtlaih awk an thei hna lo, A tu ah Palek nih thil sining dothlatnak an tuah cuahmah liopi a si i, A theimi nih thawng thanhnak rak tuah dingin bawmh an hal chap tiah theih a si.


Thinghluaimimkung Fut A Tong Lo Mi Cung Thlaseikai Riaklangva, Riakmaw Iang, Diego Armando Maradona – Thechinlungnews\nThinghluaimimkung Fut A Tong Lo Mi Cung Thlaseikai Riaklangva, Riakmaw Iang, Diego Armando Maradona\nPosted By: hrangliankap November 28, 2020\nOctober 30,10,1960-ah Argentina khawpi Buenos Aires hauka Lanus-ah Anu nih hi vuleicung nun hmang ve dingin a hring,a chuak.\nPhung,hrihlehram lei zongin mi tangchiah mi an si pinah sifak san tlailo,nun can har ngai mi an si.\nKumriat mi a si ah footballcoach Francico Cornejo nih pumpululh a chuihliao ava hmuh ngelcel I,Thilmak ka hmuh. 1969 ruah a sur lioah kum 8 mi pumpululh chuih ka hmuh le mahbantuk kha ka nun chungah ka hmu bal ti lai lo…\nHngakchia asi! Upa tluk tein pumpululh a chuih kho, lente aa celh,Maradona thiamzia hmutu mi vantha hmasa a si, ka si a ti.\nMah cangpak I, ‘Khrihfabu’ nei kho, kum 2000-‘FIFA Player of the Century’ ca I, Pele hen an thim hna kha footballer hna laki mi ropui an si zia cu, mi ropui an si le silo hi statistics-nih an chim thiam bik lai,\nKho bik lai lo.\nKum 16 a pum hlumhlanah Argentinos hrangah professional foodball-ah hram thawk in Boca juniors\n‘Legen’ si dingin club lian deuhah a thial I, club cai, a cawlcangh ning le fans-nih an miakpi ning chim cawk a si lo,striker a si lo buin game 167-a goal 115 a kawl Boca cai a cawlcangh ning cu a khaikhawm dih,chim cawk le tial cawk lo a si.\nKum 16 a pum hlumhlanah Argentinos hrangah professional football-ah hram thawk in, Boca juniors\nA club hmasa bik Argentinos juniors nih hin Maradona hi ani uang tak tak, an stadium min ah ‘Estadio Diego Armando Maradona’tiah min an sak, stadium luh lai ah, “Vuleicungi footballer a chuakmi hna laki mi cungcuang,thiam bik nih October 20, 1976-ah khan hi stadium-hin a football caan hmang hram aa thawk tiah an tial!\nVuleicung footballer mansang bik dingi Barcelona-nih an cawk ah khan kum 22 lawng a si,\nKum 1984 King’s Cup final-Athletic Bilbao he an buai le ivuak velhnak tiang a chuah zong kha Maradona an huat tuk le an nautat tuk,an hnahchuah tuk ruang I a chuakmi a si.\nVawitamtuk an hliam a celh tilo a dinhtak hna buin, game 58-a goal, thunlut.\nVuleicung football player man sang bik siin Barca ah a um, mah hnu ah vuleicung footballer man sang bik si dingin Italy-nih “Nepoli-nih an cawk than.\nNAPOLI FAPA SUILUNGVAR\nMaradona hi Argentine sihmanhlaw, Naples khaw chuak men ah an ruat lo, Nales-ah amah naki ropui le minthang hi an um kho lo-chuah zong an chuak ti lai lo!\nVuleicung club lian nih an icuh buin club min hmanh theih huaha lo Napoli cu 1984 ah khan a fawnh\nHna kha a si.\nNapoli hi Italian football-min thangnak nei lo cu chim lo,Italy chim lei um mi a si I, Italy chim lei phek club reng reng kha Italian league-ah voikhat hmanh an champion bal lo.\nClub ‘ tenau’ a um ruang ah hinclub lian fans-nih an terhhawh an au hnawh an ti hraam I,\nPumpululh a chuihnak pohah amah peng an ngiar, an ti hraam zung zal,an deuhsawh, cu lawng a si rih lo,Italy ram cimle hmar hi a hmuthiamlo mi an si,hmarlei nih chim lei hi zei teah an rel hna lo, mah hna hmun a kal hrim hrim cu zomhtaihnak chinchin ah an hmang,cu kawng chim fiang dih ding cun Maradona cauk rel maw, a documentary zoh a hau hnga.\nLanghter duh mi cu, vuleicung minthang milaar vialte hna lak zongah a minthang cem ti zongah kanpalh susl leem lai lo,mi tihraam tongtuar bik le nehsawh thlanglamh tuartu bik cu Maradona a si,ti a si. milaar vialte hna lakah ,zaangfak, hraamkautu neitam bik zong a si ti a si.\nNaples khua mipi nih ‘khamhtu’ an nei ti an itheih I,an tha a nuam,uangthlar awk nei lo khawpi nih cun Maradona an neih hnu cun lomh tlamtlingin an ilawm..\n1986-87 ah a vawi khatnak Napoli nih Serie An champion ve, Italy-ah hin foodball-champion hi an lomh lengmang tawn I,World Cup-I, an champion zong an lomh I, Serie I-Napoli champion Naples khua mipinih an lomh bantuk hi cu vuleicung zongah a um rih lo,thla 1 leng an lomh an ti!\n1984-1991 chung Napoli caah aa celh I, Serie I a club tenau kha voi hnih a champion-pi hna.UEFA Cup-I a champion pi hna hnu ah Italian Cup le Italion Super Cup a lakpi than hna. Naples khua clup caah hin goal 115 a kawl I an caah cun pathian tenau a si an ti-a chansaling a hmannak hmun a si.\nItaly-nih 1990 World Cup an dong tan ah khan Naples khuah hin Italy le Argentina kha semi final-ah an itong,’Naples khua nih tanh deuh ding zong an theilo an ti hna, Naples khua mi tam deuh nih cun\nMaradona ruangah Argentina nih an tei hna kha an ilawm ngai ko an ti hna.\nNapoli a chuahtak hnu khan Spain-ah kirthanin Sevilla ah um in, a caan hmadung leiah Argentina-ah a kirthan I,Boca Junios-ah a club football caan donghtiangin a hmang kha a si.\nWORLD CHAMPION EL DIEGO\nKum 1978 ah khan Argentina-nih World Cup an dawng I, hi hlanah kum 16 mi Maradona cu ram cai,chuih hram a thawk cang ve ruangah mi tampi nih Maradona cu World Cup-I chuihve dingah an ruah nain,Coach Luis Menotti nih a hngakchiat deuh ruangah a chawng,\nArgentina football league ‘star’ hram aa thawknak kha a si.\n1982 World Cup-ah Argentina ah a telin, a club telnak stadium Nou Camp-ah I thawkin an cak lo. Game 5 ah goal hnih a kawl 1982-an philhkhawh lo mi cu an thluk, an chuih hram tuk,anti hraam tuk ruangah,zoh dawhlo ngaii,a red card hmuh kha a si an ti ,atuar kho ve lo, aa sum kho ti lo an ti.\n1986-ah khan cun Maradona tak tak kan hmuh kha a si.vuleicung a cul dih,nupa athen phah zong an tam ti a si kha! Mexico-nih World Cup a dongi, Maradona’ amah lawng nih ‘ Argentina a champion-pi hna, tiah an ti.foodball hi ‘team game’ cu a si ko,sihmanhsehlaw, Argentina nih khan Maradona hi nei hna hlah she law an champion hrim hrim lai lo an ti.\nKa tisual man zong ka tuar cang.Football belte thurhhnawmhter asi lo a ti. Thla 15 an rak dinhter mi kha a chim duh mi a si.Football nunah cun amahnak thiam minung an chuak kho than ti hnga maw?\nTi hi vuleicung mi nih an ihal zungzal ding a si lai,ram ca I a thathnem ning cu hi ti hin a fiang tak tak,\nArgentina catialtu pakhah Gustavo Bernstein nih cun,”Argentina is Maradona , Maradona is Argentina,” a rak ti.A rak champion pimi pawl le minthatnak an rak hmuhmi vialte kha amah Maradona thawng dih a si.\nVuleicung minthang hna lak hmanh ah Maradona bantuk minthang a chan lioah vuleicung pumpi a hnin kho dihtu le minthang cungcuang an um kho hrim hrim ti lai lo an ti,\nVuleicung minthang vialte hna lak ah Maradona bantuk nehsawh thlanglamh mi hi an um ti lai lo,tiah\nNautat le zomhtaih tuki anti ruangah,Thinghluaimin kung fut tong lo,Riakmaw iang,ka tah chunh ,\nVuleicung milaar vialte hna lakah tluklo rimnam um chun keinih cun ka ti.\nVuleicung milaar si tung zaangfah hlawh bik cu Maradona hi a si.\nPhilhlonak ca-ah tiin,….\nBe the first to comment on "Thinghluaimimkung Fut A Tong Lo Mi Cung Thlaseikai Riaklangva, Riakmaw Iang, Diego Armando Maradona"


Nau An Neih Khawhlo Ruangah Putar Kum 80 Le A Nupui Kum 20 Cu Clinic Ah An Kal I - Mizo Journal\nNau An Neih Khawhlo Ruangah Putar Kum 80 Le A Nupui Kum 20 Cu Clinic Ah An Kal I\nPosted By: Ma Remi April 26, 2019\nMah putar kum 80 mi nih cun a nupi kum 20 cu dawtnak he a kut tlaih pah cun fa an neih khawhlo ruangah Clinic ah i piah dingin a kalpi.\nPutar: Doctor fa ka nei kho lai ma nei kho lailo ti i check ka duh i.\nDoctor: OK,, a hmasa bik ah pa cii na nei maw neilo kan check lai i, mah check nak ding ah cun mah dur hi la law na baw (cii) kha na rak rawn lai i a chin kha fek te in na chinh lai. Mah cun thaizing ah na ra than lai.\nA thaizing ah cun a kal than i putar pa rak put mi dur cu check dingin Doctor nih cun a zoh i, a chungah zeihmanh a um lo ca ah..\nDoctor: Ziah nan sinpi lo maw dur chungah zeihmanh na rak rawnlo i,\nPutar: Aw tuzing ah khan ka kehlei kut in ka tuah i, a ngahlo. Cun ka awrhlei kut in ka tuah than i, a ngah hleilo. Ka hnabei dongtuk i ka nupi ka tuahter than i, a kehlei kut in a tuah a ngah hleilo, a awrhlei kut in a tuah than ciam mam i a ngah hleilo.\nA kaa he a tuah zongah a ngah hleilo i ka nupi hawinu awrhlei kut in a try than zongah a ngah hlei lo. i hna beidawng ngai in tu hi na Clinic ah ka ra than mi si a ti.\nDoctor pa zong cu putar pa bia chim a ngaihtik cun a khawruah a hartuk i.\nDoctor: Ka pu mah dur chung i na baw rawn ding hin na nupi hawinu zong na tuahter ve maw?\nPutar: Aw si e, a nih zongnih a tuahtuk ve si na in, dur chin hi a phawng kho baklo. A chinh ning a fek tuk i. Kan on khawhlo ruangah hna beidawng ngai in na sin ah ka rak rat than nak si. Zangfah te in dur dang na ka pe kho lai ma? a ti.😁\nBe the first to comment on "Nau An Neih Khawhlo Ruangah Putar Kum 80 Le A Nupui Kum 20 Cu Clinic Ah An Kal I"


Iraq Nih France Rammi Hna Cungah Lehrulhnak A Tuah Ning Cu Dah Ngai A Poituk Tung An Karlak Ah Buainak – Chin Miphun Tlangau\nIraq Nih France Rammi Hna Cungah Lehrulhnak A Tuah Ning Cu Dah Ngai A Poituk Tung An Karlak Ah Buainak\nMay 26, 2019 Salai Ephraim VIDEO 0\nIraq Court biaceih zung nih cun Islamic State chungah khuasa mi France rammi minung pathum hna cu an lutan bak dingin biachahnak a tuah piak ko hna.Iraq Court nih mah hna pathum bia a ceih ning hna ah cun France ram mi hna nih hin a thli in ISIS ralhrang pawl hna he i pehtleihnak an nei i caan saupi rian an rak t’uanpi hna tiah an chim.\nCun France ram mi hna kongah Iraq Court biaceihtu hna hi France ram mi an tleihmi hna hi Kevin Gonot le Leonard Lopez le Salim Machou hna an si tiah an chim.asinain Iraq Court nih a chim ningah cun France cozah nih a ram mi minung pathum hna kongah ISIS ralhrang he an i pehtlei bak lo ti mi tehte an neih ko a si ah cun May 30 tiang rak tlanh dingin caan kan awn piak hna tiah a chim.\nAmerican cozah le a rian t’uanti hawi le hna nih cun a luancia Feb thla ah khan Syria ram ah France ram mi minung 12 bak ISIS ralhrang he ipehtleih nak an nei ko ti ruangah a rak tleih bal cang hna tiah an chim.cun a tu i Iraq nih a tleihmi hna minung pathum hna zong hi US nih a rak tleihmi hna he khan aa pehtlai mi an si tiah Iraq nih a chim.\nAsinain French President Emmanuel Macron nih cun an ram mi hna kongah zei bia hmanh a chim lo i kan mah nih zei hmanh kan tuah khawh mi a um loh.Iraq cozah nih a herh a ti ningin biachahnak a tuah awk a si ko ti lawng a chim.\nPaletwa Kaladan Hleipi Cu AA Hriam Tlai Pawl Hna Nih An Rawh Piak Hna Cu A Pam Ve Taktak


Thawngpang Tha : FDA Nih Moderna Virus Khamhnak Sii An Cohlan Cang – Onlinenungak\nThawngpang Tha : FDA Nih Moderna Virus Khamhnak Sii An Cohlan Cang\nModerna nih minung 30000 ah hneksaknak an tuahmi ah a ziak lomi an um lo ti a si. Asinain Pfizer virus sii ahcun allergy a ngeimi pakhat chungah reaction a um tiah an chim. Asinain mah zong cu a dam colh than ti a si. A rauh hlan an US company thiamthiam Johnson Johnson nih an serchuah than lai. A donghnak bik hneksaknak an tuah lio si. Salai Lairamthang


Thlarau Minung Hna—A Kan Hnorsuan Ning - Jehovah Tehte Hna Zung Web Site\nThlarau Minung Hna—A Kan Hnorsuan Ning\nVancungmi nih mi an bawm maw?\nThlarau ṭhalo pawl nih minung cungah zeitindah huham an ngeih?\nThlarau ṭhalo pawl hi ṭih awk an si maw?\nMi pakhat he i theihhngalhnak ah a chungkhar kong zei maw hngalh aa tel tawn. Cu bantuk cun, Jehovah he i theihhngalhnak ah vancungmi a chungkhar kong tamdeuh in hngalh aa tel. Baibal nih vancungmi hna kha “Pathian fapa” tiah a ti hna. (Job 38:7) Cu a siah, annih cu Pathian tinhnak ah zei rian dah an ngeih? Minung kongkau ah an rak i teltum maw? Na nunnak ah vancungmi nih an in hnorsuang maw? An in hnorsuan a si ahcun, zeitin in dah?\n2 Baibal nih vancungmi kong kha voi tampi a chim. Vancungmi kong tamdeuh in hngalh awkah mah a chimmi chungin tlawmpal i ruah u sih. Vancungmi cu khoika in dah an rat? Kolose 1:16 nih hitin a ti: “Pathian nih Khrih thawng cun van le vawlei i a ummi thil vialte kha a ser hna.” Cucaah, Jehovah Pathian nih a Fater thawngin thlarau minung tiah timi vancungmi pawl kha a ser hna. Vancungmi cu zeizat dah an si? Vancungmi cu nuai tampi in ser an si i an zapi in an ṭhawng dih tiah Baibal nih a ti.—Salm 103:20; Biathlam 5:11.\n3 Vawlei hram ser a rak si tikah “Pathian fapa vialte cu lunglawm in an au.” (Job 38:4-7) Cu a si caah minung ser kan si hlan pi, vawlei hmanh ser a rak si hlan in vancungmi cu an rak um cang. “Lunglawm in an au” tiah Baibal nih a ti caah vancungmi zong lawmh a hngalmi an si ti a langhter. “Pathian fapa vialte” cu hmun khat ah lunglawm in an au ti kha philhhlah. Kha lio caan ah vancungmi vialte cu lungrual tein Jehovah a biami chungkhar an rak si.\nVANCUNGMI BAWMHNAK LE HUHPHENHNAK\n“Ka Pathian nih chiandeih hna cu an ka phih awkah a vancung mi kha a run thlah hna.” —Daniel 6:22\n4 Hmasa bik minung ser an rak si thawk khan, zumhawktlakmi thlarau pawl nih minung chungkhar karhnak le Pathian tinhmi tlinnak kongah an lungthin an rak pek ngaingai. (Phungthlukbia 8:30, 31; 1 Piter 1:11, 12) Asinain caan a hung luan thluahmah bantukin, minung chungkhar tampi cu dawtnak Pathian Sertu biaknak in an i mer kha vancungmi nih an hmuh. Mah nih zumhtlakmi vancungmi pawl an ngaih a chiatter lai ti cu a fiang ko. Phundang in, mi pakhat Jehovah lei i aa mer ṭhan caan paoh ah “vancungmi hna cu an i lawm.” (Luka 15:10) Vancungmi nih Pathian a biami hna ca ṭhatnak kha kha tluk in an ruah caah Jehovah nih vawlei cung i zumhawktlakmi a salle pawl thazang pek awk le huhphenh awkah a rak hman lengmangmi hna kha khuaruahhar awk a si lo. (Hebru 1:7, 14) Tahchunhnak cheukhat hi ruat hmanh.\n5 Miding mi Lot le a fanule kha Sodom le Gomorrah khua miṭhalo pawl rawhnak in luatter awkah vancungmi pahnih nih kha hmun khan an rak zampi hna. (Genesis 19:15, 16) Kumzabu tampi a luan hnuah, profet Daniel cu chiandeih khor ah an rak thlak nain, zei harnak hmanh tong loin hitin a rak ti: “Pathian nih chiandeih hna cu an ka phih awkah a vancungmi kha a run thlah hna.” (Daniel 6:22) A.D. kumzabu pakhatnak ah vancungmi nih lamkaltu Piter kha thonginn in an rak luatter. (Lamkaltu 12:6-11) Cupinah, Jesuh zong vawlei cung a phungchim thawkka ah vancungmi nih an rak bawmh. (Marka 1:13) Jesuh a thih lai te ah a sinah vancungmi a rak ra i “a rung hnemh.” (Luka 22:43) Jesuh a nunnak i a biapi tukmi caan chungah cu bantuk thazang peknak nih zei tluk in dah a rak hnemh lai!\n6 Tuchan ahcun, vancungmi cu vawlei cung Pathian mi hna hmuh awk in an lang ti lo. Minung mit in cun Pathian i a ṭhawngmi vancungmi hna cu hmuh khawh an si ti lo nain, Pathian mi hna kha a hleiin zei bantuk thlarau lei ral paoh in atu tiang an huhphenh hna. Baibal nih hitin a ti: “BAWIPA a ṭihmi cu a vancungmi nih khan an zoh hna i ṭihnak chungin an luatter hna.” (Salm 34:7) Mah bia cu kan caah zeicah hnangamtertu a si? Hrawk a kan timmi thlarau ṭhalo pawl ṭihnungmi an um caah a si! Annih cu ahote dah an si? Khoika in dah an rat? Zeitindah harnak pek an i zuam? A phi hmuh awkah minung tuanbia hram thawk i a cangmi thil zei maw kha a tawinak in zoh u sih.\nKAN RAL THLARAU MINUNG PAWL\n7 Hi cauk i Ṭhen 3 nak ah kan rak cawn bangin, vancungmi pakhat nih midang uk a duhnak kha a rak ṭhanter i Pathian kha a rak doh. A hnuah cu vancungmi cu Satan Khuachia tiah hngalh a hung si. (Biathlam 12:9) Evi a rak hlen dih hnu kum zabu 16 chungah Satan nih zumhawktlakmi Abel, Enok le Noah ti bantuk mi tlawm te dah ti lo cu mi vialte ti awk tlak kha Pathian sinin merter khawh tiangin a hlawh a rak tling.—Hebru 11:4, 5, 7.\n8 Noah chan ah vancungmi a dang nih Jehovah kha an rak doh ve. An umnak Pathian vancungmi chungkhar kha an kaltak i vawlei ah an ṭum i minung pum kha an i lak. Zeiruangah? Genesis 6:2 ah hitin kan rel: “[Minung] fanu hna an i dawh cu pathian fapa hna nih khan an hmuh hna i cucaah an duhmi kha an i thim hna i an ṭhit hna.” Sihmanhsehlaw Pathian nih cu vancungmi hna tuahsernak le minung he an sual ruang i a chuakmi thil kha um pengnak nawl a rak pe lo. Vawlei ah buanchukcho a rak tlunter i miṭhalo vialte kha a rak thah dih hna, zumhawktlakmi lawng a rak luatter hna. (Genesis 7:17, 23) Cu tikah dotu vancungmi asiloah khuachia pawl nih titsa pum kha an hlawt i thlarau in van ah an kai ṭhan. Annih cu “khuachia bawi” a hung simi Satan leiah an ṭang.—Matthai 9:34.\n9 Nawlngailomi vancungmi van i an kai ṭhan tikah anmah le a uktu hna Satan cu Pathian vancungmi chungkhar ah an i tel kho ti lo. (2 Piter 2:4) Atu ah minung pum an i lak kho ti lo nain, minung cungah thil ṭhalo tlunter awk huham tucu an ngei peng rih ko. Anmah bawmhnak thawngin Satan nih ‘vawlei cung mi vialte kha a hlen dih hna.’ (Biathlam 12:9; 1 Johan 5:19) Zeitin in dah? Satan nih thil tining phunphun in minung a hlen hna. (2 Korin 2:11) Cu lakah cheukhat kha i ruah u sih.\nKHUACHIA MI HLEN NING\n10 Khuachia nih minung hlen awkah thlarau thiamnak kha an hman. Thlarau thiamnak timi cu dairek in siseh, mi pakhat hmangin siseh khuachia he i pehtlaihnak a si. Baibal nih thlarau thiamnak kha sual a phawt i, cu he aa pehtlaimi zei thil hmanh nan tuah lai lo tiah ralrin a kan pek. (Galati 5:19-21) Khuachia caah thlarau thiamnak cu ngatlaitupa hmanmi nga rawl bantuk a si. Ngatlaitupa nih nga a phunphun tlaih awkah nga rawl a phunphun a hman. Cu bantuk cun, thlarau ṭhalo pawl nih mi phun zakip an kut tang phanh awkah thlarau thiamnak a phunphun kha an hman ve.\nKhuachia nih minung hlen awkah lam phun tampi a hman\n11 Khuachia hman mi nga rawl phun khat cu hmailei kong chimchungnak a si. Hmailei kong chimchungnak cu zeidah a si? Hmailei kong asiloah hngalh lomi thil hngalh i zuam a si. Cu chungah arfi zoh in tuaknak, phe in tuaknak, thlalang fim zoh in tuaknak, kutṭial zoh in tuaknak, hmelchunh le mang zoh in tuaknak aa tel. Mi tampi nih cun cu bantuk hmailei kong chimchungnak hna cu hrawk khotu a si lo tiah an ruah nain, Baibal nih hmailei kong chimtu hna cu thlarau ṭhalo hna he aa pehtlaimi an si tiah a langhter. Tahchunhnak ah, Lamkaltu 16:16-18 nih “lim khuavang” nih ngaknu pakhat kha “hmailei thil um ding” kha a chimter khawh tiah a ti. Sihmanhsehlaw cu nu chung in khuachia a chuah tikah hmailei kong a chim kho ti lo.\n12 Satan nih mi a hlen hna ning a dang phun khat cu mithi he i chawnh ding thapeknak a si. Dawtmi pakhat a thih tikah mi tampi cu mithi kongah a hmaan lomi ruahnak in hlen an si tawn. Thitlawn thiammi pakhat nih a thimi kong kha a chim men lai asiloah a thimi aw bantukin bia a chim men lai. Cu ruangah, mi tampi nih mithi cu an nung ko tiah an zumh i cutin i pehtlaihnak nih a nungmi hna ngaihchiatnak kha a hnemh lai tiah an zumh. Sihmanhsehlaw cu bantuk “hnemhnak” vialte cu a palh lengah ṭih a nung. Zeicah? Zeicahtiah khuachia nih a thimi aw kha an cawn khawh i thitlawn thiammi sinah a thimi kong an chim khawh caah a si. (1 Samuel 28:3-19) Culengah, Ṭhen 6 nak ah kan rak cawn cang bangin mithi cu an um ti lo. (Salm 115:17) Cucaah ‘mithi chawnh i zuam’ cu thlarau ṭhalo hlen i huah a si i Pathian duhnak he aa ralchanhmi tuah a si. (Deuteronomi 18:10, 11; Isaiah 8:19) Cu a si caah khuachia hmanmi ṭihnungmi rawl kha hrial awkah i ralring.\n13 Thlarau ṭhalo nih mi kha a hlen hna lengah a ṭhih hna. Atu ah Satan le a khuachia pawl nih hrawh an si lai nak “caan tawite lawng” a taan cang an hngalh caah hlan nakin an ṭha lo deuh. (Biathlam 12:12, 17) Asinain hlan ah thlarau ṭhalo ṭih in nifate khua a rak sami mi thong tampi hna cu kha bantuk ṭihnak khan an luat cang. Zeitin in dah? Mi pakhat cu thlarau lei thiamnak he aa pehtlaih cang a si ahcun zeidah a tuah khawh?\nTHLARAU ṬHALO DOH NING\n14 Baibal nih thlarau ṭhalo doh ning le anmah he i pehtlaih ti loin um ning kha a kan chimh. Kum zabu pakhatnak i Efesa Khrihfa hna nunning kha ruat hmanh. Cheukhat cu Khrihfa an si hlanah thlarau thiamnak an rak ngei. Mah khakha hlawt an rak i timh tikah zeidah an rak tuah? Baibal nih hitin a ti: “Camh a rak hmang tawn mi hna nih khan an cauk kha hmun khat ah an pumh hna i zapi hmai ah khan an khangh hna.” (Lamkaltu 19:19) Khrihfa thar hna nih an camh thiamnak cauk pawl cutin an khanghnak thawngin tuchan i thlarau ṭhalo doh a duhmi hna caah zohchunh awk an rak chiah. Jehovah biak a duhmi nih cun thlarau thiamnak he aa pehtlaimi zei thil paoh kha a hlawt a herh. Cu chungah thlarau thiamnak kha duhnungmi le lungthawh awk in mi a hmuhtermi cauk, mekazin, baisakup, poster le music hna aa tel. Thil ṭihnung in i huhphenhnak caah hmanmi thil vialte zong aa tel.—1 Korin 10:21.\nThlarau thiamnak thilri pawl kha hlon hna\nBaibal kha hlathlai\nPathian sinah thlacam\n15 Efesa Khrihfa hna nih an camhthiamnak cauk pawl an khangh hnu kum tam nawn a liam hnu ah, lamkaltu Paul nih “kan dohmi hna cu…thlarau sual ṭhawnnak hna” kha an si tiah a ti. (Efesa 6:12) Khuachia nih cun an kan ngol lai lo. Caanṭha hmuh ṭhan ding kha an i zuam peng ko. Cucaah, mah Khrihfa hna nih zeidah an tuah awk a si? “Zumhnak kha phaw caah i ken zungzal u law cu phaw cun Khuachia nih mei bantuk a simi thal in an kah hna tikah nan rak hmih khawh hna lai” tiah Paul nih a ti. (Efesa 6:16) Kan zumhnak phaw a feh deuh ah thlarau ṭhalo ṭhawnnak kha kan doh khawh deuh ve lai.—Matthai 17:20.\n16 Zeitindah zumhnak fehter khawh a si? Baibal hlathlainak thawngin a si. Ralhau pakhat fehnak cu a hram cungah tampi aa hngat. Cu bantuk cun, kan zumhnak fehnak cu cu i a hram a simi Pathian Bia, Baibal i a hmaanmi hngalhnak cungah tampi aa hngat. Nifate Baibal kan rel le kan hlathlai ahcun kan zumhnak a hung ṭhawng lai. Ralhau fek bantukin cu bantuk zumhnak nih thlarau ṭhalo huham in an huhphenh lai.—1 Johan 5:5.\n17 Efesa Khrihfa hna nih zei tuah awk dah an rak herh rih? Khuachia thiamnak in a khatmi khua i an um caah huhphenhnak dang an herh rih. Cucaah Paul nih hitin a ti hna: “Pathian kha bawmhnak hal u… . zeitik caan paoh ah thlacam u.” (Efesa 6:18) Khuachia thiamnak in a khatmi vawlei i kan nun ve caah, thlarau ṭhalo kan doh tikah Jehovah huhphenhnak hmuh awkah lung tak in thlacam a herh tuk. Cun thla kan cam tikah Jehovah min hman a herh. (Phungthlukbia 18:10) Cucaah, “miṭhalo pa sin khan himte in kan um” khawh nakhnga Pathian sinah thla kan cam zungzal awk a si. (Matthai 6:13) Cu bantuk lungtak in thlacamnak kha Jehovah nih a kan leh lai.—Salm 145:19.\n18 Thlarau ṭhalo pawl cu ṭih an nung ko nain, Khuachia kha kan doh i Pathian kha a duhnak kan tuahnak thawngin kan naih a si ahcun kan ṭih hna ding a si lo. (Jeim 4:7, 8) Thlarau ṭhalo pawl ṭhawnnak cu ri a ngei. Noah chan ah dantat an rak si i, a rauhhlan ah hmanung bik biaceihnak an tong lai. (Judas 6) Kannih cu Jehovah i a ṭhawngmi vancungmi nih a kan huhphenh ti zong kha philh hlah. (2 Siangpahrang 6:15-17) Mah vancungmi hna nih khan thlarau ṭhalo dohnak ah teinak hmuhter a kan duh tuk. A dingmi vancungmi cu kanmah lei ah an ṭang. Cu a si caah Jehovah le a chungkhar, zumhawktlakmi thlarau minung he naih tein um u sih. Thlarau thiamnak phun zakip kha hrial in Pathian Bia cawnpiaknak kha hmang zungzal u sih. (1 Piter 5:6, 7; 2 Piter 2:9) Cu tikah thlarau ṭhalo pawl he i dohnak ah teinak kan hmu hrimhrim lai tiah kan zumh khawh.\n19 Sihmanhsehlaw, minung cungah sifah harnak tampi a chuahtermi khuachia hna le ṭhatlonak hi zeicah Pathian nih a in peng hna? Mah biahalnak a phi kha a hnu ṭhen ah kan hmuh lai?\nZumhawktlak vancungmi hna nih Jehovah a biami hna kha an bawmh hna. —Hebru 1:7, 14.\nSatan le a khuachia pawl nih mi kha an hlen hna i Pathian sinin an merter hna. —Biathlam 12:9.\nPathian duhnak tuah in Satan Khuachia kha na doh ahcun an zamtak ko lai.—Jeim 4:7, 8.\n1. Zeicahdah vancungmi kong hngalh kan duh awk a si?\n2. Vancungmi cu khoika in dah an rat i, zeizat dah an si?\n3. Job 38:4-7 nih vancungmi kong he aa tlaiin zeidah a kan chimh?\n4. Zumhawktlakmi vancungmi hna nih minung kongkau ah an lungthin an pek ti kha Baibal nih zeitindah a langhter?\n5. Baibal chungah vancungmi bawmhnak kong zei zohchunh awk dah a um?\n6. (a) Tuchan Pathian mi hna kha vancungmi nih zeitindah an huhphenh hna? (b) Zei biahalnak hna dah atu kan i ruah lai?\n7. Mi kha Pathian sinin a merter hna nak ah Satan cu zeitluk tiangin dah a hlawh a tlin?\n8. (a) Vancungmi cu zeitindah khuachia an hung si? (b) Khuachia nih Noah chan Buanchukcho in luat awkah zeidah an rak tuah?\n9. (a) Khuachia van an kai ṭhan tikah zeidah a rak cang? (b) Khuachia kong he aa tlaiin zeidah kan i ruah lai?\n10. Thlarau thiamnak cu zeidah a si?\n11. Hmailei kong chimchungnak cu zeidah a si i, zeicah kan hrial awk a si?\n12. Zeicah mithi he pehtlaih i zuam cu ṭih a nun?\n13. Hlan ah khuachia a rak ṭihmi tampi nih zeidah an tuah khawh cang?\n14. Kumzabu pakhatnak i Efesa khua Khrihfa hna bantukin thlarau ṭhalo he i pehtlaih loin zeitindah kan um khawh?\n15. Thlarau ṭhalo ṭhawnnak doh awkah zei dah kan tuah awk a si?\n16. Zeitindah kan zumhnak fehter khawh a si?\n17. Thlarau ṭhalo doh awkah zeidah a herh?\n18, 19. (a) Thlarau ṭhalo pawl dohnak ah teinak kan hmu hrimhrim lai tiah zeicah kan zumh khawh? (b) A changtu ṭhen ah zei biahalnak a phi dah kan hmuh lai?


Israel Prime Minister Benjamin Netanyahu Cu Party Dang Hna Hmai Ah Vava A Tum Ko Cang — Salai Ephraim Thawngpang\nIsrael Prime Minister Benjamin Netanyahu Cu Party Dang Hna Hmai Ah Vava A Tum Ko Cang\nIsrael ram cu felfai tein a voi 2nak an ithim kho cang.asinain a tutan Israel ram an ithim nak ah a voi khat nak bantuk in Israel ram cozah a t’uan cuahmah lio mi (Likud Party )prime minister Benjamin Netanyahu cu zei hlei sidawh a si lo.prime minister Benjamin Netanyahu party nih an mah lawng cozah a dirh kho ding an si hlei lo.cozah a dirh khawh nak dingah party dangdang pawl hna a sawm a hau t’han rih.zeicatiah prime minister Benjamin Netanyahu nih (Majority) a phan kho hoi loh.\nKan rak chim cia bantuk in Israel Parliament ah hin Knesset seat ah seat 120 a um i,(Likud Party )prime minister Benjamin Netanyahu nih seat 120 chungah cun seat 55 lawng a lak khawh.asinain an mah lawng nih a cozah an dirh khawh nak ding caah cun hi Knesset seat ah seat 120 a um mi chungah seat 61 a lak khawh a hau.\nKnesset seat ah seat 120 chungah seat 55 lawng a lak khawh caah prime minister Benjamin Netanyahu nih right-wing party hruaitu vialte hna cu a va ton hna i,biatak tein nawlpatnak a tuah hnu ah right-wing party hruaitu hna nih cun hmun khat ah cozah thar cu kan in siampi ko lai tiah an chim.asinain right-wing party hruaitu hna chungah zei maw zat hna nih cun Benjamin Netanyahu party a si mi(Likud Party ) he hmun khat ah cozah thar dirh a duhlo mi tampi am um tiah an chim.\nHi ruangah Israel president Reuven Revlin nih cun Israel Parliament member chungtel vialte hna cu lakhruak ton biaruahnak a tuahpi hna i prime minister Benjamin Netanyahu nih cozah a dirh khawh nak ding caah party dangdang hna a sawm hna lai.cun,prime minister Benjamin Netanyahu nih cozah thar a dirh khawh nak ding caah ni 42 caan pek a si t’han lai tiah a chim.\nTagged Israel Prime Minister Benjamin Netanyahu Cu Party Dang Hna Hmai Ah Vava A Tum Ko Cang\nNLD Nih Phunghram A Sersiam Khawhlo Ah Cun November Thla Thok Bak In Kawlram A Buai Kho →\n← CNLD Part Hruaitu Pu.No Than Kap Nih CNF/A Phaisa Cu A Rak Ei Hmuar Taktak Maw? Video


Thinlung A Tongh Tuk : Kung Fu Master Miss Sanda Ku Hringtu A Pa Nih A Fanu Bulh Nak Cu CDM Caah A Hlut Dih – Onlinenungak\nA tawi nak in kan chim lai.Nizan mandalay ah ralkap kut in a thi mi Kung Fu Master “Miss Sanda Ku” kum ( 19 ) nute cu ruahlo ah ralkap nih sniper in a luu bik ah an kah caah a nun nak a liam.hi thawngpang nih kan vawlei pi a cul dih.kan theih bantuk in Kung Fu Master “Miss Sanda Ku”nih zingah sandahpiah ah a kal lai teah a hringtu a pa sin ah a chim ta mi cu ka pa ram le mipi caah ral ka do lai tiah a chimh,a pa nih tluang tein inn rak phan t’han a ti i a orh lei kut ah a muici a sen mi puan te cu a t’em ta,cu ti cun sandah piah nak ah a nun nak a liam.\nKung Fu Master “Miss Sanda Ku”konghe pehtlai in kawlram mipi nih cun ram le miphun caah nun nak a petu “hero”Kung Fu Master “Miss Sanda Ku”tiah mipi nih an au.Kung Fu Master “Miss Sanda Ku”nih hliamhma a tuar hnu a lung a fim deuh lio ah ca a t’ialta mi cu,” ka thisen cu B+ a si i,ka taksa chungah ningcang a tlai mi,mi pi nun nak caah hman awk t’ha a si mi a um ah cun cu bantuk in mipi nih a herh bau mi an um a si ah cun mipi caah ka hlut tiah ca a t’ial ta.\nHi konghe pehtlai in Kung Fu Master “Miss Sanda Ku”a hringtu a pa nih a chim nak ah cun ka fa nu hi fa pakhat te kan neih mi a si na in ram le miphun caah ka Fa nu,ka dawt tuk mi nih a nun nak a pek khawh mi hi ka lawm tuk,a ruat bulh nak caah dawttu vialte hna nih chawva phaisa an pek mi vialte hna cu CDM tuah nak caah a dih lak in ka hlut tiah a chim.a tangah kawlca in a pa biachim mi tlawmpal kan thil chih.\nရရှိတဲ့ အလှူငွေ တွေကို CDM ဝန်ထမ်း တွေအတွက် အသုံးပြုပေးသွားမယ်ဆိုတဲ့ အာဇာနည်သူရဲကောင်း ကောင်မလေး ရဲ့ဖေဖေ 🙏🏻🙏🏻🙏🏻 တဦးတည်းသောသမီးလေးရဲ့ နောက်ဆုံး ခရီး ကို လမ်းကပဲ ဖြတ်ပီး စောင့်နေရှာတဲ့ တရုတ်ဦးလေးကြီးနဲ့မထင်မှတ်ပဲတွေ့ရှိတယ် ကိုယ်တွေရပ်နေတဲ့နားလာရပ်လို့မေးကြည့်လိုက်မှ အာဇာနည်သူရဲကောင်းမလေးရဲ့ဖေဖေမှန်းသိခဲ့ရတယ် မိဘနေရာကနေကိုယ်ချင်းစာကြောင်းနဲ့အားပေးစကား လဲပြောခွင့်ရခဲ့ပါတယ် ဦးလေးကဘာပြန်ပြောလဲဆို တော့သမီးလေးအတွက်လှုတဲ့ငွေတွေကို CDM အတွက် အကုန်လှုဒါန်းသွာရပါမယ်တဲ့ ကဲ ဘယ်လောက်လေးစားစရာကောင်းလဲဒီလိုအဖေကမွေးထားတဲ့သွေးကြောင့် ဒီလိုရဲရင့်ပြတ်သားတဲ့သမီးလေးပေါ်ထွက်လာတာ မစမ်းပါဘူးဘာပဲပြောပြောလေးစားပါတယ်


Benjamin Sum Hi Khuaruahhar Taktak A Rak Si Ko Myanmar Idol A Si Ahcun A Tuah Dingm A Chim Cun A Nu Caah Hlasak A Duh I A Sakding Mi Hla Cu – Chin World News Evening\nOctober 27, 2019 October 27, 2019 Salai Van Thawngpang\nAtulio ah alar ngaimi cu zeidah a si ti ah cun Myanmar Idol Season 4 zuamnak hi a si. Cu Myanmar Idol Season 4 zuamnak ah Chin miphun chungin minung 3 nih an kan tel piak kho i lawmh a um taktak. Friday zaan ah Top 11 zuamnak an tuah i cu zuamnak ah atutiang teinak a hmuh rihmi Benjamin Sum cu Kawlram thawnglatu phunphun nih biahal an tuah len i cu i a chimmi kan rak langhter lai.\nThawnglatu nih bia an halmi pehtlaiin Benjamin Sum nih a chimmi cu Ahramthawk tein dirhmun sangah ka phak khawhmi hi Pathian zaangfahnak thawngin a si. Cun Solo Round cu a hlan i zuamnak pawl nakin a har deuh i teinak caan ttha a ka petu Pathian sinah lunglawmhnak bia ka chim” tiah Benjamin Sum nih cun a chim.\nAtu Live Show ah a zuamn tthan ding kan si caah teinak ka hmu lai maw? ka kai tthan lai maw ti cu chim khawh a si lo. Cu ruangah caanttha ka ngeih lioah kan nu caah hlasak piak ka duh. Thazaang a ka petu nan zate cungah ka lawm tuk hringhran pathian nih thluachuahnak in pe cio hna seh! Ka sak duhmi cu” Ka nu caah” timi hla ka sak lai. Cawn dingmi tampi ka ngei rih i, miphun dang kan si tikah ka aw chuah-sakning zong ahman khawhnak dingah ka zuam ve. Kum 4 mi ka si in ka pa nih a ka thihtak tikah teinak ka hmuh ahcun nulepa ngei lomi hna ka si khawh tawkin bawm ka duh hna” tiah a chim chap.


Thantlang Peng Laica Chim Saya/ma Te An Chanbau Rih – THE CHINLAND POST\nThantlang Peng Laica Chim Saya/ma Te An Chanbau Rih\nSalai Elvis| 2018 July 16| Tlangcung mi holh, ca cawn le kilvennak lei zung hna tawlrel nak in cozah sianginn ah Laica chimtu saya/ma hna zong rian pek an si, hi chungah Thantlang peng chungah Laica chim saya/ma te an chan bau rih tiah theih a si.\nThantlang peng Laica chimtu rian cu 2017 October 10-14 tiang rian auhnak rak tuah a si. Mah lio ah tangriat awng nih sok khawh a si caah minung 283 nih rian cu an sok hna nain cozah nih Thantlang peng caah Laica chim saya/ma 47 lawng rian a pek hna caah khua dang cheu khat hna ah Laica chim saya/ma a ngei lo mi hna zong an um tiah theih a si.\n“Laica chim saya/ma te an i tingzo maw titikah an i tingzo lo. Hi kong hi fimcawnnak zungpi he kan i pehtlai tuk lo, Direct in cunglei nih rian an pek hna i kan mah lei cu a tawlrel tu sawhsawh men lawng kan si. Rian an pek mi hna tak cu tangkau awng in a cunglei poah an si, cun kum 19-30 kar tibantuk ri khiah mi an ngei. Kan mah nawl in saya/ma te chap le tlennak nawl kan ngei lo. A tu lio Thantlang peng chungah Laica chim saya/ma te 47 rian pek an si nain minung pakhat cu sianginn kai duh ruangah rian a chuah tak caah minung 46 lawng an tang. Sianginn pakhat ah Laica chim saya/ma te hi an i ruanglo. Sianginn pakhat ah saya/ma pathum le pahnih a um mi zong an um ko. Cun sianginn pakhat ah Laica chimtu a ngei bak lo mi zong an um ve thiam” tiah Thantlang peng fimcawnnak zung lutlai nih TCP ah a chim.\nThantlang peng Laica chim saya/ma te chanbaunak kong he pehtlai in June 27 ni ah CACC zung tuanvo ngeitu hna le Thantlang peng fimcawnnak zung hna hmailei karhlang ti dingin tonnak an rak ngei bal.\n“Laica chim tu saya/ma hna Hakha le Thantlang peng chungin cazin kan lak hna lai i zeitluk dah cachim tu an i duh rih timi kan zohfel hnu hna ah biatak tein Chin ramkulh cozah sin ah chim phuan kan i tim” tiah CACC caholh le nunphung kong tuanvo ngeitu Rev. Paw Luh nih TCP ah a chim.\nThantlang peng sianginn kip ah Laica chim tu hna cu 2017 December thla in rian pek an si i ni ca in thlahlawh an pek hna. Mah lio ah nikhat 5000 an hmuh i 2018 April thla in cozah rian tuan thla hlawh a kai hnu in an mah zong a kai ve lai tiah theih a si.\nAtu lio 2018 kum Thantlang pengah cozah sianginn 116 a um i siang cachim zapi saya/ma 853, siangngakchia 1324 an um i Laica chim saya/ma 46 an um tiah theih a si.+++\nPrevious Thantlang Khuachung Aungsan Milem Tuahding Riantuantu An Um Lo Caah Ramkulh Cozah Nih Tawlrel Piak Ding An Hal Hna\nNext Chin Ramkulh Pengkip Kum 90 Cung Tar Pawl Thlathum Chung Thlahlawh An Pek Cang Hna


Hakha, Thantlang, Falam Cu Ralram Bak Kan Si Ve Cang Caah Ralrin Taktak A Herh - Chin Eleven News\nHakha, Thantlang, Falam Cu Ralram Bak Kan Si Ve Cang Caah Ralrin Taktak A Herh\nSeptember 5, 2021 Lianchin Thang Myanmar 0\nChinram a tulio ah ralring a herh taktak cang. kan dirhmun cu chim hau loin that lei nak in chiat lei a panh cuahmah cang caah, Hakha, Thantlang , Falam a hlei in ralring kan herh khu mi a lo cang. Ralkap tampi cu Hakha in Thantlang ah chap cuahmah a si cang i, Zahan chun zongah minung 80 leng an van chap than.\nRalhrang hi an fimtuk ve i an i raklring tuk caah tih an nung khun.Hakha in ralhrang an van i thawh bak in CDF nih lampi in an bawh sual hna lai ti an phan caah, Thantlang bak in Hakha lei lampi cu suimilam 8 chung deng hriamngan in an kah i, Hakha lei ralkap cu Thantlang lei an rak pnah.\nZei ruangah dah an kah a sawhsawh tiah cun kan theih cio bangin lampi in CDF nih bawmh ngam hna hlah sehlaw tiah an kah mi a si. Mipi nih kan i ralrin awk cu, an kah mi a puah rih lo mi hriam zeimawzat a um kho i ralring a herh taktak. Mah bantuk ruangah Mindat ah a thimi an um len cang.\nThantlang khua zong nih kan ton cang mi a si. Zahaan thiamthiam ah Hakha khuapi kiangkap ah CDF umngam hna hlah seh an ti i hralhrang nih meithal le hriamngam cu zunn 200 leng zaan laicir ah an puah thluahmah than. Ral ram kan si hlai ah CDf hi a thazaang a thawng tuk ti an hngalh caah an i hro i an kah leng mi a si. Zahan ah Hakha ralhrang nih an zurit lung in meithalan puah tiah khuami pakhat sin in kan theih.Pahnum mh\nSAC Ralhrang Nih Tlangval (kum 21) Meithal In Kah That\nAn Phuan Cang; Ralbawizik Changtu Soe Win Cu Russia Ah Hriamnam Cawk Ah A Kal


Vote Vialte Cu Handcount Kut Bak In Kan Rel Than Dih Lai! – Chin 11 News\nVote Vialte Cu Handcount Kut Bak In Kan Rel Than Dih Lai!\nUS Election le phichuah pehpar II\n(1). Atlanta, Georgia ~ Georgia State ah Vote vialte an rel than dih lai. GA ah hin Trump le Biden an inzuamnak ah Biden nih 14000 leng in a tei. Cu tin teinak cu Trump lei nih an cohlang lo caah Vote rel than dingin biachahnak a chuak cang tiah World Street Journal nih a thanh. Vote vialte cu handcount – kut bak in kan rel than dih lai ti asi.\n(2). Pennsylvania Post Office buainak: Pennsylvania State i United States Postal Services (USPS) riantuantu pakhat asimi Richard Hopkins timi pa nih hin – Carek ah a rak phanmi ca pawl hna cu date a dik lo in (hnu khirh than) in cumh dingin ka rian bawi le nih an ka fial. Tiah a chim. Cu tin a chim mi a dik ah cun PA i cabawm in kuatmi mail vote poh poh cu relh lo asi hnga i Biden vote tampi cu hnawl an si ding asi Richard Hopkins cu FBI nih an dothlat tik ah “cu tin ka chimmi asi loh” tiah ai pheh. “Recant” a tuah. Mah hi pa nih hin – ka chim mi bia hi a dik ko tiah ‘affidavit’ min a thut i, ‘ka chim mi hi a dik lo’ ti zong in affidavit min a thut than thiam. PA ah mah hi case hi Trump lei ttang nih akuat ah an i hmuh i Richard cu heh tiah an lem soi than.\n(3). JP Morgan chase – CEO simi Billionaires Jami Dimon zong nih Biden teinak cu cohlan dingin le Presidential election hi upat dingin a chim ve cang. “Now is a time for unity,” and calling for Americans to come together and move forward with the outcome after Trump refused to concede. “We must respect the results of the U.S. presidential election and, as we have with every election” tiah Dimon nihin a chim. Amah lawng si lo US i billionaires hna tampi nih Biden hi an welcome cang. Credit: Salai Biak


Ivanka Trump nih Lungthin Zawtnak (Depression) Ka ngei Tawn tiah a phuan – Salai Kawltu\nIvanka Trump nih Lungthin Zawtnak (Depression) Ka ngei Tawn tiah a phuan\nSeptember 22, 2017 salaikawltu 0 Comments\nTialtu: James Cung\nWASHINGTON, Sept. 22 –US President fanu upa bik Ivanka Trump fa pathum a ngei cangmi nih a chimmi cu fa ka pawi fatin fapawi lungzawtnak (Postpartum depression) ka ngei tiah a chim.\nDr. Oz Show Interview a neihnak ah “Fa pathum ka nei cang, fa ka pawi lio caan paoh ah lungthin zawtnak ka ngei, cubantuk caan ahcun i zuam tak tak a herh, lungtho ngaiin um peng a hau, a ruang cu hringtunu dirhmun ka tlamtlinh sual lailo ti ka phan ruang ah a si” tiah Donald Trump fanu upa bik kum 35 a simi Ivanka trump nih a chim.\n“Ka zoh tuah, fa ka neih ruang ah ttuanvo nganpi ka ngei ti ruahnak ka ngei, cungkai duhnak lungthin zong ka nei fawn, duhnak tthawng a ngeimi zong ka si rih, cu lungthin nih cun nu cu a kan uk dih, hibantuk lungthin hi kan ram hringtunu pawl nih an neih dihmi asi” tiah Dr. Oz cu Ivanka Trump nih a chimh.\n“Lungthin zawtnak (depression) nih thleidan a ngeilo, mi vanttha ah kan ruahmi Ivanka trump zong nih a neih ve tthiam tthiam ko, cucaah hi thil hi aho paoh neih khawhmi a si” tiah USA today nih fianternak ah an chim.\nU.S. Centers for Disease Control and Prevention nih an hlathlai ning ah US hringtunu pakua ah pakhat paoh nih hibantuk lungthin zawtnak (depression) hi an nei.\n← NU PAW CHUNG I BAWHTE A SERNAK KONG\nSeptember 23 ah Vawlei Caan a Dong Lai Timi Fiangtein Dothlatnak →


Vawlei abuaitertu Ram abuaitertu Minung abuaitertu zei dah? Nu kum thleihnih asi mi nun hmanpi ding ah hren asi lung fakpi lo awk tha lo e, – Kawltu Team\nVawlei abuaitertu Ram abuaitertu Minung abuaitertu zei dah? Nu kum thleihnih asi mi nun hmanpi ding ah hren asi lung fakpi lo awk tha lo e,\nAugust 11, 2021 Pu Tawn Mang\nAfghanistan ram ah news report ah thawngpang tha pek ding a um tilo, International news site dang dang report ning in Taliban hna nih door to door campaign ngeih in, an Nungak zong asrih lo mi Nu kum 12, mi cu, nuamnak hmanpi ding ah “Sex Slave” caah, hruai an si tiah report ah langhter asi, Jihadist commanders hna nih imams hna sin ah, Nu pasal ngeirih lo mi min lists an tialter khi asi, Nu kum 12-45 karlak cu te ‘qhanimat’ or ‘spoils of war’ ah raldoh acaknak lawmman caah pek ceu an si lai ati.\nNu journalist 1 kum 22 mi nih cun Kunduz zam tak in athup ko cang, Taliban hna nih an thah sual lai timi aphang ngai, ‘Will I ever go home? Will I see my parents again? Where will I go? How will I survive,’ timi hi hi halnak asi amah zong nih aleh kho lo mi thil asi ati, Afghanistan’s 34 provincial capitals ah province 9 Taliban hna nih an lak cang ko, UN report ning in minung 400,000 cu 2021 ah an tli/zam cang tiah ati, atu ah minung 244,000 hna hi azam than ati.\nZar hmasa ah khan minung 200 hrawng Iran ah an lut fawn cang, Pakistan nih Afgan minung 2.5million anram ah an luhter cang, US intelligence hna nih thla 1 chung ah, Kabul khuapi cu Taliban hna kut ah alut khawh tiah ati, President Ghani met nih Afghan acoyah cu bawm khotu an herh ati, Atta Mohammad Noor, Mazar’s strongman leader, & Abdul Rashid Dostum, notorious anti-Taliban warlord hna an hmuh, an mah hna he Taliban an doh khawh hnga maw?\nPul-e-Khumri, capital of Baghlan province & Faizabad, capital of Badakhshan, hna cu Taliban pawl kut ah an lut cang hna, Afghan commandos hna nih airport city of Kunduz an ven khawh rih, Mazar-i-Sharif lei ah Ghani le anti-Taliban warlords hna ven ding ninglam kawl in itawnnak an ngei, Afghan air forces hna nih an ralkap hna thatho ter ding in, online in Taliban position an bomb lio hna zong anrak post ve fawn, Taliban flag, Pul-e-Khumri, capital of Baghlan province ah an tar, khuapi lian Herat, Lashkar Gah & Kandahar hna ah anrak idoh ngai ngai rih ko.\nPresident Joe Biden nih Afghanistan in US led Coalition lak chuah ning danglam ter atim thlei lo, US nih Afghanistan ralkap le Hriamnam tha tha he an bawm peng thiamthiam ko ruang ah, Afghanistan acoyah nih anmah hrimhrim nih an doh aherh ko, United States nih bia kara kam cang bantuk in kan tuah aher ati, Kum 20 chung in trillion of Dollars tamtuk kan dih cang, 300,000 afghan forces hna hriamnam thatha kan pek cang, Afghan ram hruaitu an tanti aher, America nih thil tampi le minung nunnak he kan hloh tam cang, ka biachah mi ah kangai sih lo ati.\n← Ear-phone ahmangtuk mi hna ralrin awk ah Ear-phone puak ruang ah Rajesh 28 Rajastan cu athi bak ko,\nJoe Biden nih White House luhnak hmun aphilh hawi ko e, Secret Service nih achim piak zong ah um zia angei lo? Amak tuk ko, →


Mak ko:Trump caah teinak a ra cang hi’Biden caah cun mitthli tlak nak sicang ko. – Lai Lungrawn Post\nGEORGIA thimnak mee kongah ningcang loin thil tuahnak a um tiah Theepochtimes nih alanghter. Cu hnu ah Newsmax nih a vun langhter thanmi a um. Newsmax nih alanghter ningah cun, mee reltu hna cu mee nan relmi ngol ulaw, inn ah lawi dih dingin an ti hna.\nNain, cheukhat riantuantu hna cu hnu ah an um tiah ati. Attorney Jacki Pick nih state Senate ah fiang tein achimmi cu, mee reltu hna chungin minung 4 cu inn lei lawi a cutah hnufual bantuk in an I um ter. Cu hna minung 4 nih cun cabuai/table tangin suitcase an chuah. Mah cu cu plastic anakmi in tuam dihmi asi. Box chung ah hin mee ballots thong tamtuk a um lai zumh a si tiah a ti.\nMah kongkau hi secretary of state nih thil sining fiang a kan chimh te lai kan timi kan I ruahchih ko tiah Newsmax nih ati. A tu cu Donald Trump nih lunghrinhnak hmun poh cu Forensic audit tuah ding in a hal cang hna. Mee bawm ah minthutnak vialte cu forensic an tuah taktak ahcun lih le hrokhrol in tuahmi a um le umlo 100% a fiang dih cang lai.\nDemocrats nih Biden caah ningcang loin thil an tuah taktak ko ahcun mee reltu vialte siseh, mahbantuk in khuakhang laireltu vialte hna cu thongchung ah ih dih an hau te ko hnga. A dik lomi pakhat hmanh a um lo ahcun, President Trump zong lungthiang tein White House a chuahtak ve ko lai. Chuahtak ka duhlo a ti zongah a chuahtak hrim hrim ko lai.\nNai te ah Justice William Barr nih mee thlaknak kongah ningcang lo thil tuahmi kan hmu lo tiah achim tiin BBC, FoxNews, CNN,ABC tibantuk pawl nih biatak tein an langhter. A ngai ngai ahcun, DOJ nih mah kongah statement achuahmi ah khan, atu hi rian kan awt ka lawng asi rih tiah a ti.Daily Chinstar news\nBreaking: Donald Trump nih Thildik Taktak A Phuan Viar Than Cang


Kayin Ah Ralkap Nih Ngakchia Pakhat Tel In Minung 7 An Kah Hna - THE CHINLAND POST\nKayin Ah Ralkap Nih Ngakchia Pakhat Tel In Minung 7 An Kah Hna\nTCP-Hakha| 2019 April 8| Kayin ramkulh Kyar-in-seik peng, Anon khua ah ralkap pahnih nih meithal in an kah hna ruang ah kum 8 ngakchia pakhat telh in minung 7 an thi tiah Kayin ramkulh palek phu lutlai pakhat nih RFA ah a chim.\nApril 5 zinglei suimilam 2:30 le 3:00 kar ah cycle remhnak dawr pakhat ah minung pahnih an ra i cycle an hlanh ding in an halnak hna in atu bantuk meithal kahnak a chuahnak cu a si. Cycle tawh an laak lio ah inn ah a ummi chungkhar pahnih chung in pa 4, nu 3, an zapi minung 7c u meithal kahnak in an thi.\nPalek phu, ralkap le tlangcung hriamtlai phu hna i bawm in minung pakhat cu an tlaih khawh cang. Pakhat tu cu an kawl cuahmah liopi a si rih. A kaptu hna hi ralkap chung in Myint Wai le Nyen Chain an si, ralkap in khunhhal lo in a baumi an si.\nHi kong cu ramkulh cozah bu in runvennak le humhimnak minister pumpak in hmalaknak a tuah liopi a si tiah Tlangcungmi kongkau minister U Min Tin Win nih a chim.\nPrevious Kalaymyo Um Lamhlat Tlimi Motor Aa Thawh Hlan Ah Nitin Check A Si\nNext Kalay Ah Tiva Pathum Tiluannak An Remh Lai


Thlarau nih a Chuahtermi Ziaza—Lawmhnak\nMINUNG nih nuamh kan duh. Asinain “harnak” caan a simi ni hmanung bik caan ah kan nun caah mikip nih buaibainak kan tong. (2 Tim. 3:1) Mi cheukhat cu a ding loin pehtlaih an si, an zaw, an rian an sung asiloah an dawtmi pakhatkhat nih an thihtak hna caah an i lawmhnak a tlau. Cheukhat cu a dang lungretheihnak, ngaihchiatnak ruangah an i lawmhnak a tlau. Jehovah a biami hna hmanh an lung a hung dong i duhsah duhsah in an i lawmhnak a tlau kho men. Cu bantuk thil sining na ton ahcun zeitindah lawmhnak na hmuh ṭhan khawh?\nMah biahalnak a phi hmuh awkah lawmhnak taktak cu zeidah a si, harnak lakah midang nih zeitindah an i lawmh peng khawh ti kha kan hngalh hmasa a hau. Cutin kan tuah ahcun zeitindah kan i lawmh peng khawh i kan i lawmhnak zeitindah kan karhter khawh ti kha kan hun hngalh lai.\nLawmhnak Timi Cu Zeidah A Si?\nLawmhnak timi cu nihnak men in a si lo. Mah kong hi ruathmanh: Zu a rimi pakhat cu a ni zungzal men lai. Asinain a lung a fim ṭhan tikah a ni ti lo i buaibainak tampi zong a ngei rih ko. Aa nuamhnak cu chikkhat lawng a si i mah cu lawmhnak taktak a si lo.—Ptb. 14:13.\nPhundang in cun lawmhnak timi cu a ṭhami thil kan hmuh tik asiloah kan i ruahchan tikah kan lungthin chungah a ummi a ṭhawngmi intuarnak kha a si. Lawmhnak ngeih timi cu a ṭhami asiloah a chiami zei thil sining kan ton hmanhah i nuamh peng kha a si. (1 Thes. 1:6) Thil pakhatkhat ruangah kan ngaih a chia men lai nain kan i nuam kho ko. Tahchunhnak ah, lamkaltu pawl cu Jesuh kong an chim ruangah hremnak an tong. Asinain “Khawngsil pumhnak cun lamkaltu pawl cu an chuak i Jesuh min ruangah Pathian nih ningzah in awk nan i tlak tiah a ruah hna caah an i lawm ngaingai.” (Lam. 5:41) Hremnak an ton ruangah an i lawmhmi a si lo. Pathian cungah zumhawktlak tein an um khawh caah an i lawmhmi a si.\nLawmhnak timi cu kan i chuahpimi asiloah amah tein a chuakmi a si lo. Zeicah? Lawmhnak taktak timi cu Pathian thiang thlarau nih a chuahtermi ziaza lakah aa telmi a si. Pathian thiang thlarau nih lawmhnak telin “mihring thar” i hruk awkah a kan bawmh. (Efe. 4:24; Gal. 5:22) Lawmhnak kan ngeih tikah kan tonmi a harmi thil sining hna tawnghtham awkah a fawi deuh.\nI Zohchunh Kan Duhmi Hna\nJehovah nih vawleicung ah atu ah kan hmuhmi thilṭhalo hna hi si loin thilṭha um dingin tinhnak a rak ngei. Asinain midang tuahmi ṭhatlonak nih Jehovah lawmhnak kha a tlauter lo. Baibal nih “ṭhawnnak le lawmhnak cu a [Jehovah] hmun chungah an um” tiah a ti. (1 Chan. 16:27) Mah lengah a salle nih thilṭha an tuah tikah Jehovah cu a lung aa lawm.—Ptb. 27:11.\nKan i ruahchan ningin thil a si lo tikah kan i lawmhnak kan tlauter lonak thawngin Jehovah kan i zohchunh khawh. Lungretheih loin atu ah kan hmuhmi thilṭha ah kan lungthin kan pek i hmailei ah kan hmuh dingmi a ṭha deuhmi thil hna kha lungsau tein kan hngah khawh. *\nBaibal ah harnak tampi lakah aa lawm pengmi zohchunh awk a ṭhami tampi an um. Abraham cu midang ruangah a nunnak ah ṭih a nungmi thil sining le harnak tampi a rak tong ko nain aa lawmnak a tlauter lo. (Gen. 12:10-20; 14:8-16; 16:4, 5; 20:1-18; 21:8, 9) Zeiti lam in dah? Messiah uknak tangah a hmuh hngami vawlei thar kong kha a ruat zungzal. (Gen. 22:15-18; Heb. 11:10) Jesuh nih “nan pu Abraham nih khan kan ni hmuh lai hi a rak i ngaih ngaingai . . . i aa lawm” tiah a ti. (Johan 8:56) Hmailei ah kan hmuh laimi lawmhnak kong ruahnak tawngin Abraham kha kan i zohchunh khawh.—Rom 8:21.\nPaul le Silas zong harnak tampi an tong ko nain an i lawm peng i zumh fek tein an um peng. Tahchunhnak ah, thong ah an thlak hna i fakpi in an hrem hna hnu hmanhah “thla an cam i Pathian sinah thangṭhatnak hla an sa.” (Lam. 16:23-25) Hmailei Pathian biakam kong an ruah peng caah harnak an tonmi kha an in khawh. Khrih zultu kan si ruangah hremnak kan inmi a si ti hngalhnak nih a lawmhter hna. Zumhfek tein Pathian biaknak thawngin kan hmuhmi ṭhatnak kan i cinken tikah Paul le Silas kha kan i zohchunh hna.—Fil. 1:12-14.\nTuchan zong ah harnak a tong ko nain aa lawm pengmi zohchunhawk a ṭhami unau tampi an um. Tahchunhnak ah, 2013, November ah Philippine ah Super Typhoon Haiyan thlichia a hran caah unau 1,000 leng an inn a rawk. Tacloban khua i a inn a rawk dihmi George nih hitin a chim: “Harnak kan tong ko nain unau pawl cu an i nuam. Kan i lawmhnak kha a chim zia hmanh ka thiam lo.” Kannih zong Jehovah nih a kan tuahpiakmi kong kha lawmhnak he kan ruah peng ahcun a harmi thil sining kan ton hmanhah kan i nuam zungzal lai. Jehovah nih a tuahmi a dang zei thil hna nih dah a kan lawmhter?\nKan I Lawmhnak A Ruang\nKan i lawmhnak a ruang ngan bik cu Jehovah he a ṭhami pehtlaihnak kan ngeihmi hi a si. Van le vawlei i Siangpahrang kha kan hngalh. Anih cu kan Pa, kan Pathian le kan Hawi a si.—Salm 71:17, 18.\nJehovah nih nunnak le nunnak i nuamhpi khawhnak a kan pek ca zongah kan i lawm. (Pct. 3:12, 13) Pathian nih a sinah a kan hnuh i kan caah a duhnak kha kan hngalhthiam. (Kol. 1:9, 10) Asinain mi tampi nih cun nunnak sullam kha an hngalthiam lo. Mah aa dannak kha langhter awkah Paul nih hitin a ṭial: “‘Ahohmanh nih an hmuh bal lomi le an theih bal lomi, a si kho lai tiah ahohmanh nih a ruah in an ruah bal lomi, Kha thengte kha Pathian nih amah a dawtu hna ca i a timhmi cu a si,’ a ti bang khan a si taktak. Cu biathli cu Pathian nih a thlarau in kannih sinah khan a phuan.” (1 Kor. 2:9, 10) Jehovah duhnak le tinhnak hngalhthiamnak nih lawmhnak a kan hmuhter.\nJehovah nih kan caah a tuahmi cu mah lawng a si rih lo. Kan sualnak ngaihthiam khawh awkah a kan timhtuahpiak. (1 Johan 2:12) A rauhhlan ah a ra dingmi vawlei thar ruahchannak a kan pek. (Rom 12:12) Atu hmanhah amah kan biak khawh nakhnga Jehovah nih hawi tampi a kan pek. (Salm 133:1) Satan le a khuachia pawl sin zongin a kan huhphenh. (Salm 91:11) Jehovah nih a kan pekmi mah a ṭha tukmi thil kong kha kan ruah zungzal ahcun kan i lawmhnak a karh chinchin lai.—Fil. 4:4.\nLawmhnak Tam Deuh Hmuh Khawh Ning\nAa lawm cangmi Khrihfa pakhat nih tam deuh in i lawmh khawh a si maw? Jesuh nih hitin a ti: “Ka lunglawmhnak kha nan chungah a um i nan i lawmhnak cu a tlin nakhnga, hi bia cu kaan chimh hna.” (Johan 15:11) Mah bia nih kan i lawmhnak karhter chin khawh a si ti a langhter. Kan i lawmhnak cu mei he tahchunh khawh a si. Mei kha alh deuh seh ti kan duh ahcun thing tam deuh kan tih chap a hau. Mah hi philhhlah: Thiang thlarau nih lawmhnak ngeih awkah a kan bawmh. Cucaah lawmhnak tam deuh in hmuh kan duh ahcun Pathian thiang thlarau kha kan hal zungzal a hau. Thiang thlarau forhfialnak thawngin ṭialmi Baibal kha ṭha tein kan ruahnak thawngin kan i lawmhnak a karh chin lai.—Salm 1:1, 2; Luka 11:13.\nJehovah lung a lawmhtermi thil tuahnak ah kan rian kan i tamternak thawngin lawmhnak kan karhter khawh. (Salm 35:27; 112:1) Zeicah? Baibal nih “Pathian cu ṭih law a nawlbia kha zul hna, zeicahtiah minung cu hi nawlbia hna tuah awk caah hin pei rak ser a si cu” tiah a ti. (Pct. 12:13) Pathian duhnak a tuah dingmi in ser kan si. Cucaah Jehovah kan biak ahcun kan nunnak ah lawmhnak taktak kan hmu lai. *\nLawmhnak Nih A Chuahtermi Ṭhatnak\nKan i lawmhnak a karh tikah ṭhatnak tampi kan hmu. Tahchunhnak ah, buaibainak hna kan ton hmanhah lunglawm tein amah kan biak zungzal ahcun Jehovah mithmai ṭha kan hmu lai. (Deut. 16:15; 1 Thes. 5:16-18) Lawmhnak taktak kan ngeih caah kan nunnak ah thilri chawva tampi ngeihnak kha biapi bik ah kan chia lo. Mah canah Pathian pennak caah mahca ṭhatnak hlawt awkah kan i zuam lai. (Matt. 13:44) Jehovah rian ah tam deuh in kan i telnak thawngin ṭhatnak kan kan hmuh tikah kanmah he, midang he lawmhnak kan hmu lai.—Lam. 20:35; Fil. 1:3-5.\nKan i lawmh deuhdeuh tikah kan ngan a dam deuhdeuh ve lai. Baibal nih “lungthin lawmh hi sii ṭha a si” tiah a ti. (Ptb. 17:22) United States i Nebraska Sianghleiruun ah ngandamnak kong a hlathlaimi pakhat nih Baibal chimmi kha a hnatla i hitin a ti: “Atu na nunnak ah naa lawmh i na lung a si ahcun hmailei ah na ngan a dam chinchin lai.”\nLungretheihnak in a khatmi caan ah kan nung ko nain thlacamnak, hlathlainak le Baibal ṭha tein ruahnak thawngin lawmhnak taktak kan hmu kho. Atu ah Jehovah nih a kan pekmi thilṭha tampi kong kan ruah tik, midang zumhnak kan i zohchunh tik le Pathian duhnak tuah kan i zuam tikah kan i lawmhnak a karh lai. Salm 64:10 ah “BAWIPA nih a tuahmi thil ruangah khan miding mi vialte cu an i lawm lai” a ti bantukin kan i lawm kho ve.\n^ cat. 10 Lungsaunak timi ziaza kha a hnu capar i “thlarau nih a chuahtermi ziaza” timi aa pehmi capar ah kan i ruah hna lai.\n^ cat. 20 Lawmhnak tam deuh hmuh awkah “Lawmhnak Karhter Khawhnak Lam” timi rinli kulh ah zoh.\nLawmhnak Karhter Khawhnak Lam\nNunning sawhsawh tein nung.—Luka 12:15.\nTam tuk in i ruahchan hlah.—Mik. 6:8.\nJehovah rian ah tam deuh in naa tel khawh nakhnga (rian, sianginn le hrimhnak caah) a caan kha cazin tuah.—Efe. 5:15, 16.\nNangmah le midang cungah a tlarimi si.—Fil. 4:5.\nLungsaunak—Ruahchannak In Inkhawnhnak Langhternak\nZaangfahnak—Bia le Tuahsernak in a Langmi Ziaza


President Trump nih China cu a phomh tak tak ko cang. China nih a tih bik mi cu President Trump nih a tuah cang ko\nUSA le China buainak hi cu a dawng ding mi khi a si ti lo. A zual chin lengmang cang. USA nih Coronavirus ruangah China cu fakpi in a phomh i, mawhphurnak vialte na lak dih lai a rak ti cang bantuk in, tu cu China nih a duh lo bik mi le tih tuk mi thil pakhat cu President Trump Admin nih an tuah cang\nUSA State Department nih congress sin ah advanced torpedoes, $180 million man cu China ral a si mi Taiwan sin ah zuar ding in hnathlaknak an tuah cang. Mah bantuk in State Department nih Congress a theiter cang ka in China cu a um sawh sawh kho ti lo i, Beijing nih cu a thinhun tuk hrinhrang. Aruang cu China nih Taiwan hi China ram chungah chia ding in fakpi in a zuam lio a si\nMah bantuk in China ral a si mi Taiwan sin ah USA nih hriamnam thatuk mi a vun zuar mi cu China caah cun cohlan khoh mi thil khi a si lo. China caah cun tih nung tuk mi pakhat a si caah Beijing cu a thinhun tuk caah a ther in a ther ko cang\nThe Chinese foreign ministry, Spokesperson Zhao Lijian nih a chim ning ah cun “US nih hin “one China” principle hi kan zulh piak khawh seh ti kan duh tuk. Taiwan sin ah mah bantuk in hriamnam nan zuar mi hi dawnter cang u. Sino -US pehtlaihnak a hrawhtu a si hlei ah Taiwan Strait ah remnak le daihnak a a chuah pi khoh lai lo tiin USA cu fakpi in a soisel . Source- Reuters, nytimes\nBe the first to comment on "President Trump nih China cu a phomh tak tak ko cang. China nih a tih bik mi cu President Trump nih a tuah cang ko"


YDF NIh SAC Ralhrang Ceilak An Thah Than Hna – Onlinenungak\nYDF NIh SAC Ralhrang Ceilak An Thah Than Hna\nRelchap; Sagaing ramthen Myiang peng chung Kyauk Tan nitlak lei(ကျောက်တန်းအနောက်) khua le Swe Ta Chung (ရွှေတချောင်း) khua hna cu ralhrang nih nihin November 24 ni zing sml 8:00 hrawng ah an duah i khuami 1300 leng a himnak hmun ah an zaam tiah khuami hna sin in theih asi.\n”Zingkaa teah rallam an rak samh i an rak lut. Khua an luh lai ah hriamngan in an kah. Khuami hna zong thinphang in kan zaam. Khuami hna cu ahimnak hmun ah an um. Mei an duah mi inn hna cu inn zeizah asi tiah kan fehter kho rih lo. An duah lio pi asi.\nLam hlat pi in kan cuanh” tiah Myiang peng ralzaam hna bawmchan tu phu chungtel pakhat nih achim. Ralhrang hna nih Myiang peng chungah November thla thlakhat chung ah sualnak ngei lo mizapi inn an duah i voi 10 nak tlawm lo asi cang tiah khuami hna nih anchim. Crd; The Chin Post


Khah! Ṭha Tein Rak Zoh Hakha Siizung I Hibantuk Tiangtiang An Tuahmi Cu An Ti Deuh Ko Rua – Chin World News Evening\nHi vialte hi Hakha sizung mizaw umnak vampang ah zulhphung an tuah mi asi. Acung langhter cang bangin Hakha sizung zulhphung tuah mi ah a ttha mi tampi cu a um ko nain a ttha lomi zong a um. Vun zoh ulaw zeitindah nan ruah cio? Nan ruahnak comment khawh si. Chinlungpost


Trump nih Biden a teinak le Biden nih Trump a teinak an i dang khawh ve ning cu amak lawlaw – TIMES OF CHIN NEWS\nPosted By: thawngthawng November 26, 2020\nTrump cu a luan ciami thim kum ah Demon phu nih an doh, business man-chawlet si, politics kong zeitin dah theih i president ai cuh ngam ve an rak ti, politics chung, chawleh zong ai tel ve, chawlet thiammi tampi zong a thli in politics an rak thiam tuk ve, cucu trump nih kum 2016 ah a langhter. Trump mihrut tiah a aukhuangmi laimi cheukhat zong kan um ve, hrut sehlaw business a tuah in a rum kho lai maw,cun kum 2016 ah teinak hmu in US president a tling kho lai men.\nTukum thimnak boruak ah zei caah dah trump a tlak chiat bik tiah ruahmi cu miphun tlaidannak ngei. Covid-19 zalon tuknak a phih kham a bikin ngaihkhat thit-umhnak ai tel, khrihfami fak tukin a dirhkamh, midang biaknak zalonglo, miphun dang zawnruahnak a tlawm a bikin refugees kongah si bik, ramdang policy ah a niam tuk timi soiselnak karah ai tenh caah tutan thil a cannak bik hi a tawifiannak cun a si.\nBiden hi zeiruang ko ahdah hi ti uar a hung um. Zalonnak fakpi in a aupi i a aupimi chungah khrihfa zumhnakah tih nung bikmi cu Ngaihkhat thit-umhnak a cohlanmi hi a si, hihi bible zumhnak he ai ralkahmi a si. Cun zatlang nun hi a si rih, cu ahcun mivialte zaruan in zoh ai tel, laimi tampi nih kan uar venak cu pakhatnakah refugees laknak kongah si ve. Biden hi ramdang policy ah a thiam deuh in a sang deuh tiah an ruah, covid zawtnak zong hi amah nih uk cun ai nawr kho deuh lai tiah ruah a si.\nMiphun thlaidannak zong a reh lai tiah an ruah. Asinain a rauh hlan ah US ram cu zalonnak fak tukin a tlungte lai i US cu tihnung, a thurhnom tukmi ram a si te lai, hihi Biden president a tuan tak ko ahcun a si dingmi si. A hnu in Muslim Obama nih a dirkamh lai i ralhrang zong zalonnak an ngei kho vete lai i tihnung a chuak kho.. Biden nih a tuan dingmi us ram caah a thami tampi lakah Laimi harsa in kan umte lai maw timi zong ruah phu ngai than.\nBiden nih a uk tak i a kalpimi a thami tampi lakah Bible he ralchanh in biakhiahnak a tuah thante dingmi ngaikhat-thit-umhnak nih khrihfami cu Obama chan bang mithli he a chiahte hna lai. Bible zoh tikah minung hi zalonnak ngei dingin Pathian nih a rak kan serlo, pakhat sal kan si cun pakhat sal sinakin luat timi lawng a um. Zei sal ahdah kan taante lai timi lawng ruah awk um cang. 1. Zalonnak-biden, 2. Zalonnak thleidan thiam- Trump Phone si caah cafang palhmi tam kho men ka ruat thiam u, thazaang pek philhlo tein ka page hi like le share in ka bawm ve u. By. Stonnybawi


Thinzar Wint Kyaw Thlahmi Video Thar A Zoh Tu An Tam Chin Thluahmah – ZINGHMUH NEWS\nThinzar Wint Kyaw Thlahmi Video Thar A Zoh Tu An Tam Chin Thluahmah\nFebruary 11, 2019 February 11, 2019 by David\nKan kawlram mintami hna lak hmanh ah ttheih ttaan mintami pakhat a si lengah sexy hmanthlak le video lei postnak in a min thang bak vemi le dincat lo tein a nuh ping ngia rian zong a ttuan pengmi mintami Thinzar Wint Kyaw hi cu zei tik caan paoh ah aa rem peng ko i mipi thazaang peknak zong full bak in a pengmi si fawn.\nTuni February ni hleikhat zongah social media cungin Gym a kal tik I aa hruk tawnmi thuam thil thuam hruk buin a bawh lionak video thar pakhat cu ‘Chill Play Move’ timi caption he a hun thlah tthan. A bawh buin an zeih mi a si bantuk in a mui dawhnak cu hmuh khawh a si lo nain a hnu lei dawhnak le a tattawk dawhnak belte cu fiang taktak in hmuh khawh a si ve.\nCun a dang video pakhat cu kan hnu lei Thailang ram a tlawn nak ah a riah nak hotel cungin zan i Thailand ram khualipi Bangkok khua aa dawhnak cu din dingmi wine hrai tlaih pah bu he a zoh lionak video file si. Mah video pawl cu a vun thlahnak in suimilam pakhat chung lawng hmanh ah a zoh tu minung thong sawmthum (30,000) bak an phan colh ve.\nSexy hmanthlak le video laaknak le social media cung thlahnak lei kap ah cun model Thinzar Wint Kyaw hi kawlram model dang hna nih a tluh hrim an tluk kho bak lo si ko. A mui dawhnak le a tungtai dawhnak le tthatnak lawng hmanh si loin a thil hruk zong i a vun sexy pah tik ah uar lo ding cu a ttha hrim ve lo, a mah belte kapkhat lei ah soisel tu cu a rak nei peng ve ko nain zei te ah a rel hlei fawn lo.\nVideo zohnak link: https://www.facebook.com/thinzzy.kyaw/videos/790164234671125/?t=0\nThinzar Wint Kyaw hi kan kawlram model le mintami hna lak zongah mah le mah zumh ngamnak lungthin (confidence) timi a nei bik tu pakhat a si ve bantuk in tu ni caan tiang i a nuh ping ngia lei rian a ttuannak kip zongah a mah tawk te cun hlawh tlinnak a hmu bak ve fawn.\nVideo zoh chapnak ding link: https://www.facebook.com/thinzzy.kyaw/videos/789555931398622/?t=0\nCELEBRITY, HOME, VIDEO February 11, 2019 February 11, 2019 by David


Apoi Tuk E : Myanmar Ram Rihkhawdar Ah I Thahnak Fak Taktak A Phan – Onlinenungak\nApoi Tuk E : Myanmar Ram Rihkhawdar Ah I Thahnak Fak Taktak A Phan\nTuzan thawngpang kan theihmi cu a mak in a rapthlak ko. Kanmah ram kawlram chung cu hmanh ah Chinram i a cangmi thil a si i hi bantuk thawngpang ttalo tukmi Chin ram chung i a phanh tikah thinlung a fak taktak.\nNovember 3, zanlei suimilam 4:30pm hrawngah khan Myanmar ram chung Rihkhawdar khua ah Lainawn nak rapthlak taktak mi a tlung. Pu Tluanga Rihkhawdar Lungrial nak seh zohkhenh nak hmun i a ttuanmi pa nih Myanmar ram chung i phone Company i a ttuanmi pu Faka tiah auhmi fa pakhat neimi pa cu a thah.\nA thah ning hi a fak taktak a hngawng a tan i a lu a tanmi hi a mah nih ai chiah i a hngawng tang a taksa tucu a thah in nazi 1 hnu hrawngah an hmuh tthan. Mah mipa hi Zokhawthar Pu Khuaha (Ex VCP ) pa sin ah can saupi a rak um cang i karate thiam tak mi a si .\nSiahngak chia karate chimding in timhtuah a si liao ah Covid -19 ruangah kawlram Leiah kir tthan in Rihkhawdar Pu Tluanga te lungrial nak seh zohkhenh dingin a ummi a si. A mah hi Baptist khrihfa bu a si i Pathian bia leizong a dungai mi a si, a mi thahning kong police nih an hal zongah Pathian caah ka thah tiah a ti.\nRihkhawdar mipi pawl cu an thinhung tuk i mithat pa hi police station ah an kulh i police nih falam lei kalpi dingin an timhtuah cuahmah liao a si tiin Zoram Voice nih a chim.


Zualko : Kanpalet CDF Salai Ling Shwe Cu Ralhrang Nih A Hawng An Tan – Chintanbo\nZualko : Kanpalet CDF Salai Ling Shwe Cu Ralhrang Nih A Hawng An Tan\nA luancia mi zarh ah ralhrang rallokap le CDF Kanpalet i kahnak ah CDF Kanpalet chungtel Salai Ling Shwe le Salai Aung Ling pahnih an nunnak a liam, Salai Ling Shwe cu hliamhma he an tlaih i a lu an tan tiah Kanpalet khuami sinin theih a si.\nHliam a tuarmi pahnih cu ralhrang rallokap nih an tlaih hna i Salai Ling Shwe timi pakhat cu an thah tiah Kanpalet khuami sinin theih a si. Salai Aung Ling a ruak cu atu tiang a ruak an la kho rihlo tiah Chin World nih a langhter. thechinpost\nThawngpang dang relchap : A Tha Taktak : PDF Kaamlo Pasal Tha Pawl Nih Kawl Ralhrang 11 An Hnuai Hna\nR.I.P : Nihin Surkhua Pawng Kahdohnak Ah Salai Cung Peng Lian Nih A Kan Liam Tak


Luatnak Pathian, Jehovah kha Bia | Vennak Innsang\nHLA: 11, 7\nJehovah thlarau nih zeiti lam in dah a kan luatter?\nZalonnak ningcang loin hmannak kha zeitindah kan hrial khawh?\nZalonnak fimkhur tein hman awkah zeidah kan tuah khawh?\n1, 2. (a) Lamkaltu Paul chan ah mi nih sal sinak le luatnak kong cu zeicah biapi ah an chiah? (b) Paul nih luatnak taktak Hrampi a timi cu ahodah a si?\nKUMZABU pakhatnak i Khrihfa hna cu Rom uknak tangah khua an sa. Cuka mi hna cu an ngeihmi upadi, dinnak le zalonnak cungah aa uangthlar tukmi an si. Asinain mah a ṭhawng tukmi uknak cu sal pawl thazaang in dirhmi a si. Rom uknak chungah mi 3 ah 1 paoh cu sal an si. Cucaah Khrihfa hna telin mi tampi nih sal sinak le luatnak kong kha biapi ah an chiah lai ti cu a fiang ko.\n2 Lamkaltu Paul nih a ṭialmi ca hna ah luatnak kong tampi aa tel. Asinain mah lio caan i mi tampi nih an duhmi hi vawlei buaibainak kha tawnghtham awkah aa zuam lo. Mah canah mi nih Pathian Pennak kong thawngṭha le Jesuh Khrih tlanhnak man a sunlawining an hngalh nakhnga Paul le a dang Khrihfa pawl nih fakpi in an bawmh hna. Luatnak taktak Hrampi kha kawl awkah an forh hna. Paul nih hitin a ṭial: “‘Bawipa,’ a timi hi thlarau a si i Bawipa thlarau umnak hmun paohah luatnak a um.”—2 Kor. 3:17.\n3, 4. (a) 2 Korin 3:17 bia kha Paul nih zeicah a ṭial? (b) Jehovah sinin zalonnak hmuh awkah zeidah kan tuah a herh?\n3 Paul nih Korin Khrihfa hna sin a cakuat pahnihnak ah Moses cu Jehovah vancungmi he an i ton i Sinai Tlang in a rak ṭum tikah a hmai cu ceunak in a khat tiah a ti. Israel mi nih Moses cu an hmuh tikah an ṭih caah a hmai kha puan in aa khuh. (Ex. 34:29, 30, 33; 2 Kor. 3:7, 13) Asinain Paul nih “Moses cu Bawipa lei i a hun i mer ah khan puan cu aa hawk,” tiah a ti. (2 Kor. 3:16) Mah cu zeidah a chim duhmi a si?\n4 Zeizong vialte Sertu, Jehovah lawnglawng hi ri a ngei lomi le a tlingmi zalonnak a ngei ti kha a hmasa capar in kan hngalh cang. Cucaah Jehovah umnak hmun le “Bawipa thlarau umnak hmun” ah zalonnak a um ti kha mah nih a langhter. Asinain mah zalonnak kha ngeih kan duh ahcun Jehovah sinah kan i mer a hau tiah Paul nih a ti. Mah cu Jehovah he pehtlaihnak ṭha kan ngeih a hau tinak a si. Israel mi nih thetse ram i an um lioah Jehovah hmuhning si loin minung hmuhning lawngin thil an rak hmuh. Mah cu an ruahnak le an lungthin kha puan nih a khuh bantuk a si. An hmuhmi zalonnak thar kha anmah duhnak tlinternak caah hman an duh.—Heb. 3:8-10.\nThong a tlami hmanh nih luatnak hmuh khawh a si\n5. (a) Jehovah thlarau pekmi zalonnak cu zei bantuk phun dah a si? (b) Sal asiloah thongtlami hmanh nih Jehovah pekmi zalonnak an hmu kho ti kha zeitindah kan hngalh khawh? (c) Zei biahalnak dah kan i ruah hna lai?\n5 Jehovah thlarau he aa tlaimi zalonnak cu sal sinak in luatnak men lawng a si lo. Jehovah thlarau nih sualnak le thihnak sal sinak in a kan luatter lengah a hmaan lomi biaknak le phunglam sal sinak zongin a kan luatter. Mah cu zei bantuk minung hmanh nih an tuah kho lo. (Rom 6:23; 8:2) Mah cu zalonnak taktak a si. Sal a simi le thong a tlami hmanh nih mah luatnak kha an hmuh khawh. (Gen. 39:20-23) An zumhnak ruangah thong a tlami Unaunu Nancy Yuen le Unaupa Harold King cu,cu bantuk luatnak an hmu. JW Broadcasting ah an hmuhtonnak kong an chimmi kha zoh khawh a si. (BIAHALNAK LE HMUHTONNAK > HNEKSAKNAK INKHAWHNAK timi tangah zoh.) Atu mah biahalnak pahnih hi zohhmanh hna u sih: Zalonnak kan sunsak ti kha zeitindah kan langhter khawh? Zalonnak kha fimkhur tein zeitindah kan hman khawh?\nPathian Pekmi Zalonnak cu a Sunglawi Tuk\n6. Jehovah pekmi zalonnak cungah an i lawmh lo kha Israel mi nih zeitindah an langhter?\n6 A sunglawi tukmi laksawng pakhat kan hmuh tikah a kan petu cungah lawmhnak kan langhter ko lai. Asinain Israel mi cu Jehovah pekmi luatnak cungah an i lawm lo. Jehovah nih Izipt ram in a luatter hna hnu, thla tlawmpal ah Izipt ram i an ei tawnmi le an din tawnmi kha an hun hlam. Jehovah nih a pekmi hna manna changreu ruangah an phunzai. Izipt ram lei ah kir ṭhan hmanh an duh. Zalong tein Jehovah biaknak nakin ‘ngasa, zil le phazeti le purun le piat le vankhawng’ cu an caah a biapi deuh. An cungah Jehovah a thin a hun tukmi cu khuaruahhar awk a si lo. (Nam. 11:5, 6, 10; 14:3, 4) Mah nih a biapi tukmi kong a kan cawnpiak.\n7. 2 Korin 6:1 i ruahnak cheuhnak kha Paul nih zeitindah a zulh, kannih tah zeitindah kan zulh khawh?\n7 Jehovah nih a Fapa, Jesuh Khrih thawngin a kan pekmi zalonnak cungah aa lawm lomi kan si nakhnga lo Paul nih Khrihfa dihlak kha ralrin a kan pek. (2 Korin 6:1 rel.) Paul cu sualnak le thihnak sal a simi le mitlinglo a simi nih hnahnawhnak a pek. Asinain “Bawipa Jesuh Khrih thawngin a ka khamh lai. Pathian cu lawm ko u sih” tiah a ti. Zeicah cutin a chim? Paul nih hitin a ti: “Khrih Jesuh he aa pehtlaimi nunnak a kan petu thlarau phung nih cun sualnak le thihnak phung chung khan a ka luatter cang.” (Rom 7:24, 25; 8:2) Paul bantukin Jehovah nih sualnak le thihnak sal sinak in a kan luatter ti kha zeitikhmanh ah kan philh awk a si lo. Tlanhnak man nih a thiangmi chiaṭha thleidannak lungthin he Pathian a kan biakter khawh i mah nih lawmhnak taktak a kan pek.—Salm 40:8.\nZalonnak kha Jehovah duhnak tuahnak ah maw na hman asiloah nangmah duhnak ah dah (Catlangbu 8-10 zoh)\n8, 9. (a) Zalonnak he aa tlaiin lamkaltu Peter nih zeitindah ralrin a kan pek? (b) Mi pakhat nih zalonnak kha zeitindah ningcang loin a hman khawh?\n8 Jehovah cungah kan i lawm ti chim lawngin a za lo. Kan ngeihmi zalonnak kha ningcang loin hman lo awk zongah kan i ralrin ding a si. Tahchunhnak ah, lamkaltu Peter nih kan ngeihmi zalonnak kha a hmaan lomi thil tuahnak caah silhnalhnak ah hman lo dingin ralrin a kan pek. (1 Peter 2:16 rel.) Mah ralrin peknak nih thetse ram ah Israel mi nih an tonmi thil kha a kan hngalhter ṭhan. Mah ralrin peknak cu Israel mi nakhmanh in tuchan ah kan herh deuh. Satan le a vawlei nih hruk-aihnak, einak, dinnak le nuamhsaihnak he aa tlaiin lam a phunphun in an kan lemsoi. Thanhlaar pawl zong nih kan herh taktak lomi thil hna cawk awkah an kan lem. Kan ngeihmi zalonnak kha ningcang loin hman awkah vawlei nih fawi tein a kan hlen khawh.\n9 Peter ruahnak cheuhnak cu fimcawnnak le rian i thimnak ti bantuk nunnak caah a biapimi kongkau he aa pehtlai. Tahchunhnak ah, mino pawl cu a min a thangmi sianghleiruun ah an kai khawh nakhnga fakpi in i zuam dingin hnek an si. A sangmi fimcawnnak nan kai lawngah rianṭha nan hmu lai, tangka tampi nan hmu lai i upatmi nan si lai tiah an forh hna. Siangsangruun a dihmi nakin sianghleiruun a dihmi nih tangka tam deuh an hmu ti kha an hmuhsak men hna lai. Mino pawl nih an nunnak ah huham a ngeimi biakhiahnak hna an tuah tikah a sangmi fimcawnnak cu an caah lemsoitu a si men lai. Asinain mino le nulepa nih zeidah an i cinken awk a si?\n10. Pumpak kong ah zalong tein thimnak nawl kan ngei nain zeidah kan i cinken awk a si?\n10 Mi cheukhat nih mah thil hna cu pumpak kongkau a si caah kan chiaṭha thleidannak lungthin nih a awnh ahcun kan duhmi zeipaoh kan tuah khawh tiah an ruah. Mah cu Paul nih “zeicahdah midang chiaṭha thleidannak lungthin nih cun ka luatnak cu a ka dawnhkhanh lai?” timi bia kha an ruah caah a si men lai. (1 Kor. 10:29) Fimcawnnak le rian kong ah zalong tein thimnak nawl kan ngei ko nain kan ngeihmi zalonnak cu ri a ngei i kan biakhiahnak vialte nih a kan hnorsuan khawh ti kha kan i cinken a hau. Cucaah Paul nih hitin a ti: “‘Zeipaoh kan tuah khawh ko,’ an ti. A si, an tuah khawh ko, sihmanhsehlaw zeipaoh hi an ṭha dih lo. ‘Zeipaoh kan tuah khawh ko,’ asinain zeipaoh hi kan caah an ṭhahnem dih lo.” (1 Kor. 10:23) Cucaah pumpak kong ah zalong tein thimnak nawl kan ngei ko nain kanmah duhmi nakin a biapi deuhmi thil a um.\nZalonnak kha Jehovah Rianṭuannak ah Fimkhur tein Hmang\n11. Jehovah nih luatnak a kan peknak a ruang cu zeidah a si?\n11 Peter nih zalonnak kha ningcang loin hmanlo dingin ralrin a kan pek tikah “Pathian sal bantuk tu in” a hmaanmi lam in hman awkah a kan forh. Jehovah nih Jesuh hmangin sualnak le thihnak sal sinak in a kan luatternak a ruang cu kan nunnak dihlak kha amah biaknak ah kan hman khawh nakhnga caah a si.\nZalonnak a ṭha bik in hman khawhnak lam cu kan caan le kan thazaang kha Jehovah rian ah tling tein hmannak thawngin a si\n12. Noah le a chungkhar nih kan caah zei zohchunh awk dah an chiah?\n12 Zalonnak a ṭha bik in hman khawhnak lam cu kan caan le kan thazaang kha Jehovah rian ah tling tein hmannak thawngin a si. Cutin tuahnak nih vawlei lei hmuitinh le kanmah duhnak kha biapi bik ah chiahnak in a kan huhphenh lai. (Gal. 5:16) Noah le a chungkhar kong kha ruathmanh. Annih cu a puarhrang i a ziaza a rawkralmi vawlei ah khua an sa. Asinain an pawngkam mi hna hmuitinh bantuk kha an chia lo i an tuahmi thil ah an i tel lo. Jehovah pekmi rianṭuannak ah an rian a tam. Lawng an sak, anmah le saram caah rawl an khon i midang kha Buanchukcho kong he aa tlaiin ralrin an pek hna. “Noah nih khan, Pathian nih a fialmi vialte cu a tuah dih.” (Gen. 6:22) Cucaah Noah le a chungkhar cu hrawhnak in an rak luat.—Heb. 11:7.\n13. Jehovah nih zei tuah awkah dah rian a kan pek?\n13 Tuchan ah tah Jehovah nih zei tuah awkah dah rian a kan pek? Jesuh zultu a simi cu Pathian nih phungchim dingin rian a kan pek ti kha kan hngalh. (Luka 4:18, 19 rel.) Tuchan ah Satan nih mi tampi kha thlaraulei an mit a cawtter hna i a hmaan lomi biaknak, thilri chawva le ramkhel lei sal an hung si. (2 Kor. 4:4) Jesuh bantukin kannih cu luatnak Pathian, Jehovah kha mi nih an hngalh i an biak nakhnga bawmhnak caanṭha kan ngei. (Matt. 28:19, 20) Midang sin phungchim cu a fawi lo. Hmun cheukhat ah mi nih Pathian kong hngalh kha an duh lo, cheukhat cu an sin phung kan chim tikah an thin hmanh a hung. Asinain Jehovah nih phungchim dingin rian a kan pek caah ‘Zalonnak kha Jehovah rianṭuannak ah tam deuh in ka hmang kho lai maw?’ tiah kan i hal awk a si.\n14, 15. Jehovah miphun tampi nih zei tuah awkah dah bia an khiah? (A hramthawknak hmanthlak zoh.)\n14 Hi vawlei donghnak a nai tuk cang ti kha Jehovah miphun tampi nih an hngalh i hmaikal ṭuan khawh awkah nunning sawhsawh tein an nung. (1 Kor. 9:19, 23) Mahle hmunhma ah hmaikal a ṭuanmi an um bantukin a herh deuhnak hmun ah aa ṭhialmi zong an um. A luancia kumnga chungah ah hmaanhmaan hmaikal a ṭuanmi 1,100,000 leng an si. Cucaah caantling phungchimnak ah aa telmi cu 250,000 leng an karh. Mah cu mi tampi nih zalonnak kha Jehovah rianṭuannak ah an hmannak thawngin hmuhmi ṭhatnak a si.—Salm 110:3.\n15 Zalonnak kha fimkhur tein hman awkah zeinihdah a bawmh hna? A luancia kum 30 chungah ram tampi ah Pathian rian a ṭuanmi John le Judith kong hi ruathmanh. Hmaikal Tinṭan an thawk kum, 1977 ah siangngakchia pawl cu a herh deuhnak hmun ah i ṭhial dingin tha pek an si. Cutin tuah khawh awkah John le Judith cu nunning sawhsawh tein an nun a hau. Cucaah John cu a rian aa thleng lengmang. A donghnak ah ramdang ah phungchim dingin an i ṭhial. Holh thar cawn awk, nunphung thar le khuacaan thar he i ziak awkah zeinihdah a bawmh hna? Jehovah sinah thla an cam i amah kha an i bochan. Cutin Jehovah rian an ṭuanmi kha zeitindah an hmuh? John nih hitin a ti: “A ṭha bikmi rian ah kaa pumpe tiin ka ruah. Jehovah cu ka caah a um taktakmi le dawtnak a ngeimi pa bantuk a hung si. Atu cu Jeim 4:8 i ‘Pathian cu naih u law aan naih ve hna lai’ timi bia kha ṭha tein ka hngalhthiam cang. Ka kawlmi, sullam a ngeimi nunnak kha ka hmuh cang.”\n16. Mi tampi nih an ngeihmi zalonnak kha fimkhur tein zeitindah an hman?\n16 John le Judith bantukin mi cheukhat cu Pathian rian kha caan saupi an ṭuan kho. Cheukhat tu cu an sining ruangah caan tlawmpal lawng an ṭuan kho. Asinain mah lungtho tein aa pemi, mi tampi cu vawleicung pumpi i innsaknak rian ah an i tel. Tahchunhnak ah, New York, Warwick i vawleicung pumpi zungpi saknak ah unau 27,000 hrawng an i tel kho. Cheukhat cu zarhhnih, cheukhat cu thla tlawmpal, cheukhat tu cu kumkhat leng an ṭuan kho. Tam deuh nih cun cuka i rianṭuan awkah mahca ṭhatnak tampi an hlawt. Luatnak Pathian, Jehovah thangṭhatnak caah zalonnak a hmangmi hna cu zohchunh awk taktak an si.\n17. Zalonnak fimkhur tein kan hman ahcun zei thluachuah dah kan hmuh lai?\n17 Jehovah kha kan hngalh i amah biaknak in kan hmuhmi zalonnak cungah kan i lawm tuk hringhran. Kan i thimmi nih zalonnak cu kan caah a sunglawi tuk ti kha langhter ko seh. Zalonnak kha ningcang loin si loin Jehovah rian ah a si khawh chung telnak thawngin hmang hna u sih. Mah tikah Jehovah biakammi mah thluachuah a tlinmi hi kan hmuh lai: “Ruahchannak cu zeidah a si tiah, ni khatkhat cu sermi thil vialte hi thutnak sal sinak khan luatter an si lai i Pathian fale hna luatnak a sunglawimi kha an i hrawm te lai.”—Rom 8:21.\nJehovah duhnak nakin kanmah duhnak tu kan tuah ahcun zalonnak ningcang loin a hmangmi kan si lai. Cutin tuah cu a fawi tuk, zeicahtiah Satan vawlei nih Jehovah rianṭuannak nakin kanmah duhnak tu ah lungthin pekter dingin aa zuam caah a si\nKan nunnak ah Jehovah rianṭuannak kha pakhatnak ah kan chiah ahcun zalonnak fimkhur tein a hmangmi kan si lai. Nunning sawhsawh tein kan nun ahcun Jehovah rian ah kan caan le kan thazaang tam deuh in kan hman khawh lai


Thantlang ah rallokap an chap chin lengmang hna caah khua nu khua pa an thin phan tuk cang. – Hakha Cherry\nThantlang ah rallokap an chap chin lengmang hna caah khua nu khua pa an thin phan tuk cang. Tutan ah hin thil pakhat khat cu a cang hrimhrim lai tiah zumh a si.\nCucaah Thantlang khuasa hna nan i ralring a hau. Khuahring tlang zong ah minung 50 leng pi an thlah hna. Khuahring tlang in Victoria Camp hi ai hlat tuk cu a si lo. Rallokap raltuk ning phun khat a si men lai. A cheu nih vanzang tlang in rak nam in, khuahring tlang lei ah an rak zam lai i, kan rak thuat hna lai timi raltuknak phun khat phun an hman kho. Cu caah tutan ah mipi kan i bomh, kan lung ai rual a hau.\nLai meithal hi chia sawh hrimhrim hna hlah usih. Kan inn chung in pakhat kan thah khawh i, kan zamnak a rem ah cun kap ko hna usih. Laimi kan lungput hi Sahrang chia nih kan tih ve cang hna seh.Lau hlah usih. Raltha te in dir usih.Credit-International Sport News\nAdang relthan:Hawile hna Zeitin nan ruah cio?Kan lai media hakha Hram Bunh! The Hakha post “Le The Hakha Time “ le American Hram Bunh CCN hna hi a tu lio ahcun Ralkap thawng pe tu ban tuk an si. Kawl media hna khi cu holh dang an ngeihlo caah chim a hau lo. Kan Mah lai mi “ kan Mah lai Ram “ kan Mah lai Holh le kan Mah nih kan theih awk ah Thawngthanh awk a si lo maw? A Ziah kawl Holh lawng tein thawng hi akan zamh hnga?\nA mak bak si. Kan mahle kan Mah ralrin pek nak ahcun lai Holh hi a sinpi ko e. Kawl ca kan rel khawhlo ruangahcun a si lo nain kan chim duhmi cu a tu lio ahcun lai Holh hi Kawl Holh nak in a him deuh lai. A si khawh ahcun Kawl ca hmanhkhi dakaw Lai ca” in akan leh piak ding a si cu. Nan ruahnak chim cio ko uh.Salai Hrang Uklian